title: Sichuaninpuukiipijä

text: Sichuaninpuukiipijää tavataan Kiinassa, ja sen levinneisyysalueen pinta-ala on noin 32 000 km. Lajin populaatioksi arvioidaan alle 1 000 yksilöä, ja se on vähenemässä elinympäristöjen tuhoutumisen vuoksi. Se on luokiteltu silmälläpidettäväksi.


title: Ilias Fifa

text: Ilias Fifa (s. 16. toukokuuta 1989 Tanger, Marokko) on marokkolaissyntyinen nykyisin Espanjaa edustava kestävyysjuoksija. 173 senttimetriä pitkä ja 68 kilogrammaa painava Fifa edustaa FC Barcelonaa ja hänen valmentajanaan toimii Rafael Caro.


title: Ilias Fifa

text: Fifa saavutti kultaa 5 000 metriltä vuoden 2016 EM-kilpailuista Barcelonasta. Hän juoksi saman ajan kuin hopea- ja pronssimitalistit Adel Mechaal ja Richard Ringer ja oli viidenneksi sijoittunutta Mourad Amdouniakin vain yhdeksän sekunnin sadasosaa parempi. Hän jäi 5 000 metrillä alkueriin Rio de Janeiron olympialaisissa 2016 sekä MM-kilpailuissa 2015 ja 2017. Maastojuoksun EM-kilpailuissa hän oli 2015 viides ja 2016 kuudes sekä sai joukkuekilpailussa kultaa 2015 ja hopeaa 2016.


title: Ilias Fifa

text: Fifa sai Espanjan kansalaisuuden vuonna 2015, tultuaan maahan pakolaisena yhdeksän vuotta aiemmin.


title: Intianhelmikiipijä

text: Intianhelmikiipijä ("Salpornis spilonota") eli aiemmalta nimeltään helmikiipijä on nakkelien heimoon kuuluva varpuslintu. Aiemmin laji luettiin puukiipijöiden heimoon.


title: Intianhelmikiipijä

text: Intianhelmikiipijää tavataan Intiassa, ja sen levinneisyysalueen pinta-ala on noin 2 960 000 km. Laji on vähenemässä elinympäristöjen tuhoutumisen vuoksi, mutta sen ei uskota olevan vielä vaarassa, ja se on luokiteltu elinvoimaiseksi. Afrikassa elävä afrikanhelmikiipijä luettiin aikaisemmin intianhelmikiipijän alalajiksi.


title: RaceRoom Racing Experience

text:
RaceRoom Racing Experience ("R3E") on Sector3 Studiosin kehittämä ja RaceRoom Entertainment AG:n julkaisema ajosimulaatiopeli. Peli julkaistiin vuonna 2013 Microsoft Windowsille.
Pelissä käytetään Image Space Incorporatedin isiMotor2 pelimoottoria.


title: Hugo Linna

text: Hugo Immanuel Linna (ent. "Castrén", 14. syyskuuta 1873 Hyrynsalmi – 4. helmikuuta 1921 Kajaani) oli suomalainen agronomi, maamieskoulun johtaja ja nuorsuomalaisen puolueen kansanedustaja.


title: Hugo Linna

text: Linnan vanhemmat olivat Hyrynsalmen ja Pielaveden kirkkoherra Jonas Christian Castrén (1828–1903) ja Wilhelmina Ingeborg Qvickström. Hän pääsi ylioppilaaksi Kuopion lyseosta 1892 ja valmistui Helsingin yliopistosta filosofian kandidaatiksi ja maisteriksi vuonna 1900. Hän valmistui agronomiksi 1902.


title: Hugo Linna

text: Linna oli Pohjois-Savon kansanopiston agronomiopettajana 1902–1904, Kuopion maanviljelysseuran maanviljelyskonsulenttina 1902–1907, Kajaanin maanviljelysseuran sihteerinä ja konsulenttina 1907–1919 sekä Seppälän maamies- ja karjakkokoulun johtajana ja tilanhoitajana Kajaanissa 1919–1921. Linna toimi myös Kansallis-Osake-Pankin Kajaanin konttorin toisena johtajana ja Kajaanin meijeri- ja myllyosuuskunnan esimiehenä.


title: Hugo Linna

text: Linna oli kansanedustajana 1917–1919 edustaen Oulun läänin eteläistä vaalipiiriä. Hän oli eduskunnan elintarveasiainvaliokunnan puheenjohtajana 1917. Hän oli myös Osuusliike Maakunnan hallituksen puheenjohtajana.


title: Hugo Linna

text: Hugo Linna oli naimisissa vuodesta 1909 Anni Hoffströmin kanssa.


title: Antti Tuomas Heikkinen

text: Antti Tuomas Heikkinen (s. 4. huhtikuuta 1986) on suomalainen näyttelijä. Hän valmistui Teatterikorkeakoulusta keväällä 2016.


title: Antti Tuomas Heikkinen

text: Hän on esiintynyt muun muassa Elisa viihteen alkuperäissarjoissa "Konttori" ja "Sipoon herttua" sekä elokuvassa "Hevi reissu". Kesällä 2018 hän näytteli Gösta Sundqvistia Ylen tuottamassa radiokuunnelmasarjassa Itkisitkö onnesta -tarina Gösta Sundqvistista. Joulukuussa 2018 ensi-iltansa saavassa "Juice"-elokuvassa hän näyttelee Mikko Alataloa.


title: Namumyrkkysammakko

text: Namumyrkkysammakko ("Epipedobates anthonyi") on nuolimyrkkysammakoiden heimoon kuuluva sammakkoeläin.


title: Namumyrkkysammakko

text: Namumyrkkysammakkokoiras on 19−24,5 mm pitkä, ja naaras 21,5–26,5 mm pitkä. Aikuiset yksilöt ovat punaisia ja niillä on keltaisia tai valkoisia pitkittäisiä raitoja.


title: Namumyrkkysammakko

text: Namumyrkkysammakkoa tavataan Ecuadorissa ja Perussa. Sen levinneisyysalue ei luultavasti ole paljoa yli 20 000 km. Laji on luokiteltu silmälläpidettäväksi elinympäristöjen heikentymisen vuoksi. Eteläisessä Ecuadorissa laji on kuitenkin runsaslukuinen.


title: Namumyrkkysammakko

text: Namumyrkkysammakko elää metsissä purojen lähellä.


title: Emma Taulo

text: Emma Taulo (s. 1984) on suomalainen tuottaja, käsikirjoittaja, ohjaaja ja elokuvantekijä.


title: Emma Taulo

text: Taulo valmistui käsikirjoittajaksi Metropolia ammattikorkeakoulusta vuonna 2011. Sitä ennen hän valmistui valtiotieteiden maisteriksi Helsingin yliopistosta vuonna 2008. Opiskeluaikanaan Taulo toimi muun muassa ainejärjestö Media ry:n puheenjohtajana 2006. Taulo on kotoisin Lahdesta.


title: Emma Taulo

text: Taulo oli Yleisradion nuorille suunnatun historiallisen mobiilipelisarjan olivia_17 ja "Olivia18" juontaja ja hän on käsikirjoittanut dokumentaarisen draamasarjan "Seitsemäntoista" (2017). olivia_17 voitti vuonna 2017 Koura-palkinnon. Olivia-pelit kertovat fiktiivisen Suomen ensimmäisen tubettajan Olivian tarinan kautta Suomen historian käännekohdista vuosina 1917–1918. Ne syntyivät vastaiskuna Suomi100-juhlavuoden miehiselle tarinankerronnalle, ja niiden avulla haluttiin kertoa historiasta nuoria kiinnostavalla modernilla tavalla. Pelit saivat kiitettäviä arvioita.


title: Emma Taulo

text: Taulo on käsikirjoittanut ja ohjannut dokumenttisarjoja ja lyhytelokuvia sekä toiminut dramaturgina . Taulo analysoi käsikirjoittamassaan radio-ohjelmassa "Luuserisankarit - suomalaisen epäonnistumisen kaava" suomalaisten kansallista identiteettiä Sankarin matkan kaavan kautta.


title: Emma Taulo

text: Taulon käsikirjoittama Operaatio Mannerheim (2012) kertoi Suomen Marsalkka-elokuvan teosta Keniassa. . Taulo toimi marsalkka Mannerheimista kertoneen elokuvan pääkäsikirjoittajana ja dramaturgina. Elokuvanteosta kertonut dokumentaarinen sarja oli Venla-palkintoehdokkaana ja voitti KOURA-palkinnon.


title: Emma Taulo

text: Taulo on aiemmin myös toiminut tiedotus- ja markkinointitehtävissä elokuva-alalla, mm. Docpoint -elokuvafestivaalin tiedottajana. Taulo oli yksi TedxHelsinkiUniversity -tilaisuuden puhujista toukokuussa 2017.


title: Guam kesäolympialaisissa 2016

text: Guam osallistui kesäolympialaisiin 2016. Sitä edusti viisi urheilijaa kolmessa lajissa. Joukkueen lipunkantajana avajaisissa toimi uimari Benjamin Schulte.


title: Emre Mor

text: Emre Mor (s. 24. heinäkuuta 1997 Brønshøj, Tanska) on tanskalaissyntyinen turkkilainen jalkapalloilija, joka edustaa Saksan Bundesliigassa pelaavaa Borussia Dortmundia. Pelipaikaltaan vasenjalkainen Mor on oikea laitahyökkääjä. Hän kuuluu myös Turkin jalkapallomaajoukkueeseen.


title: Emre Mor

text: Mor aloitti ammattilaisuransa kaudella 2015–2016 Tanskan Superliigan FC Nordsjællandissa. Hän pelasi seuran paidassa 13 ottelua onnistuen maalinteossa kaksi kertaa. Kaudeksi 2016–2017 Mor siirtyi Saksan Bundesliigan Borussia Dortmundin riveihin.


title: Emre Mor

text: Mor on turkkilaisen isän ja makedonianturkkilaisen äidin lapsi, mutta hän syntyi ja kasvoi Tanskassa. Nuorten maajoukkuetasolla Mor edustikin sekä Tanskaa että Turkkia.


title: Emre Mor

text: Turkin jalkapallomaajoukkueessa hän debytoi toukokuussa 2016 ystävyysottelussa Montenegroa vastaan. Vuoden 2016 EM-kilpailuissa hän pelasi kahdessa ottelussa esittäen hyviä otteita, joiden myötä hän teki sopimuksen Dortmundiin.


title: Kamia Yousufi

text: Kamia Yousufi (s. 20. toukokuuta 1996) on afganistanilainen pikajuoksija.


title: Kamia Yousufi

text: Yousufi edusti Afganistania vuoden 2016 Rio de Janeiron kesäolympialaisissa 100 metrin matkalla. Hän juoksi ajaksi Afganistanin ennätyksen, 14.02. Hän jäi kilpailussa kuitenkin jo alkueriin.


title: ISImotor

text: isiMotor (tai ISImotor) on pelimoottori, jonka on kehittänyt Image Space Incorporated ja sitä käytetään ajosimulaatiopeleihin.


title: ISImotor

text: Moottorin lempinimi oli "the Cube" kehitysvaiheen aikana. Moottorin versioita on kutsuttu myös nimellä "gMotor2".


title: ISImotor

text: isiMotor1 oli käytössä useissa ohjelmissa ennen rFactor-julkaisua jossa isiMotor2 julkaistiin.


title: Guam talviolympialaisissa 1988

text: Guam osallistui talviolympialaisiin 1988. Kyseessä oli sen ensimmäinen osallistuminen talviolympialaisiin. Guamin ainoa edustaja oli ampumahiihtäjä Judd Bankert. Hän kilpaili pikamatkalla, jolla hän sijoittui sijalle 71.


title: Nikol Merizaj

text: Nikol Merizaj (s. 7. elokuuta 1998) on albanialainen uimari. Hän edusti Albaniaa vuoden 2016 kesäolympialaisissa 100 metrin vapaauinnissa.


title: Guinea kesäolympialaisissa 2016

text: Guinea osallistui kesäolympialaisiin 2016. Sitä edusti viisi urheilijaa kolmessa lajissa. Joukkueen lipunkantajana avajaisissa toimi judoka Mahadama Bangoura.


title: Centro Olímpico de Hockey

text: Centro Olímpico de Hockey on maahockeystadion Rio de Janeirossa. Sitä on käytetty muun muassa vuoden 2007 Pan-Amerikan kisoissa sekä vuoden 2016 kesäolympilaisissa. Stadion koostuu kahdesta tekonurmikentästä. Stadion toimii Brasilian maahockeyjoukkueiden kotistadionina.


title: Evagjelia Veli

text: Evagjelia Veli (s. 16. heinäkuuta 1991) on albanialainen painonnostaja


title: Evagjelia Veli

text: Veli edusti Albaniaa vuoden 2016 Rio de Janeiron kesäolympialaisissa, joissa hän kilpaili naisten 53 kilon sarjassa.


title: Juho Kanniainen

text: Juho Kanniainen (6. lokakuuta 1875 Ii – 16. joulukuuta 1929 Oulainen) oli suomalainen maanviljelijä, maallikkosaarnaaja ja maalaisliiton kansanedustaja.


title: Juho Kanniainen

text: Kanniaisen vanhemmat olivat itsellinen Samueli Kanniainen ja Priita Leuanniemi. Hän kävi kansakoulun ja oli metsätöissä ja työnjohtajana Kemi-yhtiön palveluksessa. Hän oli sitten Niemelän kaljatehtaan johtajana Kemissä ja kaljatehtailijana ja maanviljelijänä Kemin maalaiskunnassa vuoteen 1925 saakka. Viimeksi Kanniainen oli maanviljelijänä Oulaisissa 1925–1929. Hän toimi myös lestadiolaisena maallikkosaarnaajana ja teki saarnamatkoja Suomessa, Yhdysvalloissa, Venäjällä, Ruotsissa ja Norjassa.


title: Juho Kanniainen

text: Kanniainen oli kansanedustajana 1922–1924 edustaen Oulun läänin pohjoista vaalipiiriä.


title: Juho Kanniainen

text: Juho Kanniainen oli naimisissa vuodesta 1899 Maria Liisa Marttasen kanssa.


title: Guinea-Bissau kesäolympialaisissa 2016

text: Guinea-Bissau osallistui kesäolympialaisiin 2016. Sitä edusti viisi urheilijaa kolmessa lajissa. Joukkueen lipunkantajana avajaisissa toimi painija Augusto Midana.


title: Alina Müller

text: Alina Müller (s. 12. maaliskuuta 1998 Lengnau, Sveitsi) on sveitsiläinen jääkiekkoilija sekä lajin olympiamitalisti.


title: Alina Müller

text: Müller edusti Sveitsin joukkuetta vuoden 2014 talviolympialaisissa. Joukkue voitti pronssia Müllerin tehtyä voittomaalin ottelussa Ruotsia vastaan. Müllerista tuli 15-vuotiaana kaikkien aikojen nuorin jääkiekossa olympiamitalin voittanut pelaaja.


title: Alina Müller

text: Pyeongchangin talviolympialaissa 2018 Müller valittiin jääkiekkoturnauksen parhaaksi hyökkääjäksi sekä nimettiin tähdistökentälliseen.


title: Guyana kesäolympialaisissa 2016

text: Guyana osallistui kesäolympialaisiin 2016. Sitä edusti kuusi urheilijaa kahdessa lajissa. Joukkueen lipunkantajana avajaisissa toimi uimari Hannibal Gaskin.


title: Ford Edge

text: Ford Edge on Fordin vuodesta 2006 lähtien valmistama crossover-tyyppinen henkilöauto, jota myytiin alun perin vain Pohjois-Amerikan markkinoilla. Vuonna 2014 esiteltyä toisen sukupolven mallia sen sijaan tuodaan myös Eurooppaan. Edgeä myydään myös ylellisempänä versiona nimellä Lincoln MKX.


title: Ford Edge

text: Ensimmäisen sukupolven Ford Edge esiteltiin Detroitin autonäyttelyssä tammikuussa 2006. Se perustui samalle pohjalevylle kuin pohjoisamerikkalainen Ford Fusion, Mazda6 ja Mazda CX-9. Alkuvaiheessa ainoa moottori oli 3,5-litrainen (265 hv) Duratec V6. Vetotavaksi oli valittavissa etu- tai neliveto.


title: Ford Edge

text: Chicagon autonäyttelyssä helmikuussa 2010 esiteltiin uudistunut Ford Edge. Eniten ulkonäkömuutoksia tuli keulaan, jossa oli uudet kapeammat ajovalot ja suurempi etusäleikkö. Takaosassa tehtiin muutoksia tavaratilan luukkuun ja takavaloihin. Myös sisustaa uudistettiin, ja lisävarusteena tarjolle tuli kosketusnäytöllinen MyFord Touch -tietoviihdejärjestelmä. Uusia moottoreita olivat 2,0-litrainen (240 hv) EcoBoost ja 3,7-litrainen (305 hv) Duratec V6. Alkuperäisen 3,5 litran moottorin teho nousi 285 hevosvoimaan.


title: Ford Edge

text: Toisen sukupolven Ford Edge esiteltiin Pariisin autonäyttelyssä syksyllä 2014, ja se tuli markkinoille sekä Pohjois-Amerikassa että Euroopassa seuraavana vuonna. Edge perustuu samalle pohjalevylle kuin Mondeo-, S-Max- ja Galaxy-mallit. Australiassa mallia myydään nimellä Ford Endura, sillä Toyota omistaa siellä oikeudet Edge-nimeen.


title: Ford Edge

text: Vuoden 2016 Euro NCAP -kolaritestistä Edge sai tuloksekseen täydet viisi tähteä.


title: Ford Edge

text: Suomeen Edgeä tuodaan vain nelivetoisena 2,0-litraisella (210 hv) dieselmoottorilla ja kuusiportaisella kaksoiskytkinvaihteistolla varustettuna. Muilla markkinoilla on saatavana lisäksi 2,0- ja 2,7-litraiset EcoBoost-bensiinimoottorit sekä 3,5 Duratec V6.


title: Ford Edge

text: Suomessa varustetasot ovat Titanium ja Sport.


title: Ford Edge

text: Titaniumissa on vakiovarusteina seitsemän turvatyynyä, ESP, 19 tuuman kevytmetallivanteet, kosketusnäytöllinen Ford SYNC 2 -tietoviihdejärjestelmä, kaksivyöhykkeinen automaatti-ilmastointi, liikennemerkkien tunnistusjärjestelmä, vakionopeudensäädin, avaimeton käynnistys ja lukitus, sähköikkunat edessä ja takana, nahkaverhoiltu lämmitettävä ohjauspyörä, automaattiset kaukovalot, pysäköintitutka edessä ja takana sekä tuulilasinpyyhkijöiden sadetunnistin.


title: Ford Edge

text: Sportissa on lisäksi 20 tuuman kevytmetallivanteet, urheilullinen korimuotoilu, alumiinipolkimet ja mukautuva ohjaus.


title: Charline Labonté

text: Charline Labonté (s. 15. lokakuuta 1982 Greenfield Park, Quebec, Kanada) on kanadalainen jääkiekkomaalivahti sekä lajin kolminkertainen olympia- ja kaksinkertainen maailmanmestari. Nykyisin hän edustaa Canadian Women's Hockey Leaguessa pelaavaa Montreal Canadiennesia.


title: Charline Labonté

text: Labonté on edustanut Kanadan maajoukkuetta olympialaisissa kolmesti vuosina 2006, 2010 ja 2014. Kanada on voittanut joka kerta olympiakultaa.


title: Charline Labonté

text: Lisäksi Labonté on voittanut Kanadan paidassa kahdesti maailmanmestaruuden, vuosina 2007 ja 2012. Hän on myös ollut kuudesti voittamassa hopeaa maailmanmestaruuskilpailuissa.


title: Sébastien Loeb Rally Evo

text: Sébastien Loeb Rally Evo on Milestonen kehittämä ja julkaisema ajopeli. Peli julkaistiin 29. tammikuuta 2016 Microsoft Windows, PlayStation 4 ja Xbox One -alustoille.


title: Daniel Jasinski

text: Daniel Jasinski (s. 4. elokuuta 1989 Bochum) on saksalainen kiekonheiton olympiamitalisti. 207 senttimetriä pitkä ja 120 kilogrammaa painava Jasinski edustaa TV Wattenscheidiä.


title: Daniel Jasinski

text: Jasinski saavutti olympiapronssia vuoden 2016 kesäolympialaisista Rio de Janeirosta tuloksella 67,05. Vuoden 2015 MM-kilpailuissa Pekingissä Jasinski jäi karsintaan. EM-kilpailuihin Jasinski on osallistunut kahdesti, ollen vuonna 2014 finaalin seitsemäs ja 2016 kahdeksas.


title: Daniel Jasinski

text: Jasinskin Puolata lähtöisin oleva, itsekin kiekkoa urallaan heittänyt isä Mirosław Jasiński toimii poikansa valmentajana.


title: Sinikaisla

text: Sinikaisla ("Schoenoplectus tabernaemontani") on sarakasvien ("Cyperaceae") heimoon ja järvikaislojen ("Schoenoplectus") sukuun kuuluva vesikasvilaji. Kasvi kasvaa 0,5–2 metriä korkeaksi. Se esiintyy yleisenä savipohjalla murtovesissä.


title: Itsenäiset olympiaurheilijat kesäolympialaisissa 2016

text: Itsenäisten olympiaurheilijoiden joukkue osallistui kesäolympialaisiin 2016. Sitä edusti yhdeksän urheilijaa kolmessa lajissa. Joukkue koostuu kuwaitilaisista urheilijoista, jotka eivät saaneet edustaa omaa maataan Kuwaitin olympiakomitean hyllyttämisen vuoksi. Itsenäisten olympiaurheilijoiden lisäksi olympialipun alla kilpaili myös erillinen pakolaisurheilijoiden joukkue.


text: Alun perin itsenäisten olympiaurheilijoiden joukkueeseen piti tulla urheilijoita myös Venäjältä, joka lukuisten dopingkäryjen vuoksi suljettiin pois useista lajeista. Ne venäläiset, joiden sallittiin osallistua olympialaisiin, saivat kuitenkin lopulta luvan kilpailla oman lippunsa alla.


text: Fehaid Al-Deehani voitti miesten kaksoistrapin kultaa ja oli täten ensimmäinen olympiakullan saavuttanut itsenäinen olympiaurheilija. Mitalin sai myös Abdullah Al-Rashidi, joka voitti pronssia miesten skeetissä.


title: Milestone

text: Milestone S.r.l. on vuonna 1994 perustettu italialainen videopelien kehittämiseen ja julkaisuun keskittynyt yritys.


title: Japani kesäolympialaisissa 2016

text: Japani osallistui Rio de Janeiron olympialaisiin 2016 338 urheilijan joukkueella. Japani on osallistunut kaikkiin moderneihin olympialaisiin vuoden 1912 jälkeen lukuun ottamatta vuosia 1948 ja 1980.


title: Japani kesäolympialaisissa 2016

text: Joukkueen lipunkantajana avajaisissa toimi kymmenottelija Keisuke Ushiro.


title: Signal

text: Signal on kommunikaatiosovellus Android- ja iOS-käyttöjärjestelmille. Se käyttää päästä päähän -salausta turvaamaan kaikki toisille Signalin käyttäjille tehdyt ääni- ja videopuhelut ja heille lähetetyt viestit. Sen käyttäjät voivat itsenäisesti todentaa viestien ja puheluiden koskemattomuuden. Chrome-sovellus on myös kehitteillä.


title: Signal

text: Signalia kehittää Open Whisper Systems. Sen asiakasohjelmien lähdekoodit on julkaistu GPLv3 lisenssin alla.


title: Signal

text: Signal on salattuja puheluita tarjonneen RedPhone -nimisen sovelluksen ja salattuja tekstiviestejä tarjonneen TextSecure -nimisen sovelluksen seuraaja. Näiden beta-versiot julkaisi ensimmäisen kerran toukokuussa 2010 Whisper Systems -niminen startup-yritys, jonka perustivat tietoturva-asiantuntija Moxie Marlinspike ja robotiikan asiantuntija Stuart Anderson. Whisper Systems tuotti myös palomuurin ja muita salaamiseen tarkoitettuja työkaluja. Nämä olivat yrityksille suunnattuja omisteisia ohjelmia ja olivat tarjolla vain Android käyttöjärjestelmälle.


title: Signal

text: Marraskuussa 2015 TextSecure ja RedPhone -sovellukset yhdistettiin ja lopputulos nimettiin Signaliksi. Kuukautta myöhemmin, Open Whisper Systems julkaisi Chrome-sovelluksen, jonka voi linkittää Signalin mobiilisovellukseen. Sovellus on ollut betassa 7. huhtikuuta 2016 lähtien. 26. syyskuuta 2016 lähtien sen on voinut linkittää sekä Android-versioon että iPhone-versioon.


title: Signal

text: Signalin käyttäjät voivat tehdä toisilleen ääni- ja videopuheluita ja lähettää toisilleen pikaviestejä Internet-yhteyden kautta. Yksityis- ja ryhmäviesteihin voi liittää kuva- ja videotiedostoja.


title: Signal

text: Kaikki puhelut ja viestit muille Signalin käyttäjille ovat automaattisesti salattuja päästä päähän. Salauksen purkuun tarvittavat avaimet luodaan ja tallennetaan ainoastaan päätepisteissä (eli käyttäjien laitteilla, ei palvelimilla). Signaliin on myös sisäänrakennettu mekanismi, jolla sen käyttäjät voivat varmistaa, ettei mies välissä -hyökkäystä ole tapahtunut. Todennuksen voi tehdä vertaamalla avainten sormenjälkiä (tai skannaamalla QR-koodit). Sovellus käyttää TOFU-mekanismia ilmoittaakseen käyttäjälle, jos yhteyshenkilön sormenjälki on muuttunut.


title: Signal

text: Viesteihin voi myös säätää ajoittimen, jonka jälkeen sovellus poistaa viestin sekä lähettäjän että vastaanottajien laitteilta.


title: Signal

text: Signal vaatii, että käyttäjällä on puhelinnumero todennusta varten. Numeron ei tarvitse olla sama kuin laitteen SIM-korttilla, se voi olla myös VoIP-numero tai lankapuhelinnumero kunhan käyttäjä voi vastaanottaa vahvistuskoodin ja hänellä on erillinen laite ohjelmiston asennusta varten. Numeron voi rekisteröidä vain yhteen laitteeseen kerralla.


title: Signal

text: Signal vaatii myös, että ensisijainen laite on Android- tai iOS-pohjainen älypuhelin, jossa on Internet-yhteys. Chrome-sovellus, jonka voi linkittää Signaliin on kehitteillä. Sovellus on ollut betassa 7. huhtikuuta 2016 lähtien.


title: Signal

text: Signalin virallinen Android-asiakasohjelma tarvitsi Google Playn 2014 ja 2017 välisenä aikana, koska sovellus oli riippuvainen Googlen GCM-kehyksestä. Maaliskuusta 2015 lähtien, viestien toimituksen on hoitanut Open Whisper Systems itse ja asiakasohjelma on käyttänyt GCM-kehystä ainoastaan sovelluksen herätykseen. Helmikuussa 2017, Open Whisper Systems lisäsi Android-sovellukseen WebSocket-tuen. Tämä mahdollisti sen käytön puhelimissa, joissa ei ole Google Playta.


title: Signal

text: Kommunikaatioiden päästä päähän -salaukseen sovellus käyttää Signal Protocol -nimistä salausprotokollaa. Protokolla yhdistää Double Ratchet Algorithm -nimisen algoritmin, esiavaimet () ja kolminkertaisen Diffie–Hellman avaimenvaihdon ja käyttää Curve25519, AES-256 ja HMAC-SHA256 -salausmenetelmiä.


title: Signal

text: Protokolla on myös integroitu WhatsAppiin, Facebook Messengeriin ja Google Alloon, salaten "yli miljardin ihmisen viestinnät maailman ympäri".


title: Amazon Prime Air

text: Amazon Prime Air on yhdysvaltalainen rahtilentoyhtiö. Verkkokauppa Amazon.com perusti sen tehostaakseen pakettiensa kuljetusta Yhdysvalloissa. Yhtiön ensimmäinen Boeing 767-300ERF -rahtikone esiteltiin elokuussa 2016. Laivastoa aiotaan laajentaa jopa 40 koneeseen, jotka hankitaan Amazonin yhteistyökumppaneiden Atlas Airin ja Air Transport Services Groupin kautta.


title: Amazon Prime Air

text: Amazon Prime Air perustettiin alun perin Amazonin suunnittelemia minikopterilla tapahtuvia pakettitoimituksia varten. Amazonin on tarkoitus toimittaa minikoptereilla paketteja asiakkailleen suoraan varastoilta kotiovelle. Yhdysvaltain ilmailuviranomainen FAA on myöntänyt Amazon Prime Airille luvan kokeilla minikoptereita kuljetuksissa.


title: Amazon Prime Air

text: Kesäkuussa 2017:


title: Kiina kesäolympialaisissa 2016

text: Kiina osallistui vuoden 2016 olympialaisiin peräti 412 urheilijan joukkueella 29 eri lajissa. Tämä oli Kiinan kymmenes esiintyminen kesäolympialaisissa. Kiinan lipunkantajana avajaisissa toimi miekkailija Lei Sheng.


title: Kiina kesäolympialaisissa 2016

text: Kiina sai kisoista 26 kultaa, 18 hopeaa ja 26 pronssia.


title: Mohamed Sbihi

text: Mohamed "Moe" Sbihi (s. 27. maaliskuuta 1988 Kingston upon Thames) on brittiläinen soudun olympiavoittaja, maailmanmestari ja Euroopan-mestari. 202 senttimetriä pitkä ja 110 kilogrammaa painava Sbihi edustaa Molesey Boat Clubia.


title: Mohamed Sbihi

text: Sbihi saavutti olympiakultaa perämiehettömästä nelosesta vuoden 2016 kesäolympialaisista Rio de Janeirosta. Vuoden 2012 kesäolympialaisista Lontoosta hän saavutti pronssia kahdeksikosta. MM-kilpailuista Sbihillä on kolme kultaa, kaksi hopeaa ja kaksi pronssia. EM-kilpailuista Sbihi on saavuttanut kaksi kultaa ja yhden hopean.'


title: Mohamed Sbihi

text: Sbihin isä on marokkolainen ja äiti brittiläinen.


title: Ylä-Potkunjärvi

text: Ylä-Potkunjärvi on Oulujoen vesistöön kuuluva järvi, joka sijaitsee Puolangan ja Vaalan kuntien raja-alueella Puokiolta reilu viisi kilometriä linnuntietä länteen.


title: Ylä-Potkunjärvi

text: Järvi on pitkänomainen kaakko-luodesuunnassa, leveimmillään noin seitsemänsataa metriä ja pituudeltaan noin puolitoista kilometriä. Järven laskujoki Potkunjoki lähtee sen luoteiskulmasta ja laskee Ala-Potkunjärven kautta Utosjokeen Aution kylässä Utajärvellä. Järvi on matala ja varsinkin kaakkoiskulmastaan ruohottunut. Sen pohjoisrannalla on kesäasutusta ja sinne on ainoa järvelle menevä tieyhteys, seututie 800:lta Piltunginjärven kautta tulevalta metsäautotieltä. Kaakosta Puokionjärven kohdalta järvelle menee tosin polku. Sarvisuon-Jerusaleminsuon soidensuojelualue ulottuu järven länsirantaan.


title: Sortaminen

text: Sortaminen on vallan käyttöä julmalla, kovakouraisella ja epäoikeudenmukaisella tavalla.


title: Sortaminen

text: Sortaminen voi ilmetä monella tavalla. Orjuus on ollut yleinen tapa kautta historian. Enemmistöstä erottaminen segregaatiolla on toinen sortamisen tapa. Venäjällä ja monissa muissa Itä-Euroopan maissa juutalaisia pakotettiin asumaan tietyillä alueilla. Juutalaisalueita kutsuttiin getoiksi.


title: Sortaminen

text: Yhdysvalloissa noin vuodesta 1877 1900-luvun puoliväliin mustat olivat segregoitu valkoisen enemmistön elämästä. Heidän ei sallittu asua samassa naapurustossa ja heidän lapsien piti mennä eri kouluihin. He eivät voineet käyttää samoja julkisia tiloja. Joskus heidän oikeutensa äänestää evättiin. Maastakarkotus on yksi sortamisen tapa. Niitä useimmiten kohdistetaan vähemmistöihin. 1600-luvun Ranskassa protestantit joita kutsuttiin hugenoteiksi karkotettiin tai pakotettiin piileskelemään jos he kieltäytyivät vaihtamaan uskontonsa.


title: Sortaminen

text: Sortamisen äärimmäinen muoto on tuhoaminen. 1900-luvulta on monia esimerkkejä, joita kutsutaan kansanmurhiksi. Parhaiten tunnettu esimerkki on saksalaisten juutalaisten ja muiden vähemmistöjen kohtelu Euroopassa 1933–1945. Arvioidaan, että enemmän kuin 15 miljoonaa ihmistä, joko kuolivat natsien pitämissä keskitysleireissä tai tulivat armeijan erikoisryhmien tappamiksi. Saman mittakaavan tappamista tapahtui Neuvostoliitossa Josif Stalinin valtakaudella. Sittemmin yli 2 miljoonaa ihmistä tapettiin Kambodžassa 1975 jälkeen.


title: Bruno Procopé

text: Karl Bruno Procopé (10. kesäkuuta 1887 Pietari – 6. huhtikuuta 1967 Helsinki) oli suomalainen kauppaneuvos ja metsänhoitaja, joka teki elämäntyönsä Oy Waldhof Ab:n ja Oy Syskyjärven Hovin toimitusjohtajana.


title: Bruno Procopé

text: Hän opiskeli kauppakoulussa sekä Pietarin metsäopistossa. Opiskeluaikoinaan hän työskenteli Zellstoff-fabrik Waldhof AG:ssä Pärnussa ja valmistumisensa jälkeen myös saman yrityksen palveluksessa Mannheimissa Saksassa. Hän teki opintomatkoja Alankomaihin ja Saksaan.


title: Bruno Procopé

text: Hän perusti amerikkalaisen laivaus- ja tuontiliike Heinz & Tascheit Oy:n Pietarissa sekä 1923 oman puutavara- ja laivausalan yrityksen Suomessa. Hän oli myös johtajana paperitehtaassa Pietarissa 1915–1918.


title: Bruno Procopé

text: Saksalainen monikansallinen Zellstoff-fabrik Waldhof AG oli yksi Euroopan suurimmista paperin- ja selluloosan tuottajista. Se laajeni Suomeen 1920- ja 1930 luvun taitteessa ja perusti ja rakensi selluloosatehtaan ja sahan Käkisalmelle ja osti metsiä lähitienoilta sekä Lohjan seuduilta. Yrityksen ylivaltaa Suomen selluloosateollisuudessa pelättiin. Procopéllä oli omistuksessaan viipurilainen puutavaraliike, jonka hän oli perustanut 1927. Se toimitti rahtauksia, huolintaa ja puutavaran hankintaa Waldhofin tehtaalle.


title: Bruno Procopé

text: Procopélla oli keskeinen asema Waldhof-yhtiön perustamisessa Käkisalmelle, ja yhtiöllä oli suuri merkitys Käkisalmen työllisyyteen ja yleiseen kehitykseen. Waldhof työllisti niin paljon väestöä, että se oli 1930-luvun neljänneksi teollistunein paikkakunta Suomessa. Yhtiön vienti suuntautui pääosin Yhdysvaltoihin ja Japaniin. Myös Käkisalmen maalaiskunta työllistyi välillisesti yhtiön avulla, varsinkin tehtaan rakennusvaihe työllisti ja toi paikkakunnalle runsaasti ammattilaisia ja asiantuntijoita. Waldhofin tehdas jäi sodan jälkeen luovutetulle alueelle ja siirtyi Neuvostoliiton omistukseen.


title: Bruno Procopé

text: Procopé oli myös Syskyjärven Hovin nimellinen omistaja. Tila sijaitsi Impilahdella Syskyjärven kylässä, ja tilan metsät kuuluivat Waldhof-yhtiölle. Tila oli muodostettu 1916, ja osakeyhtiön perustamisen jälkeen metsien hoitoon ja kehittämiseen alettiin kiinnittää erityistä huomiota. Pinta-alaa tilalla oli noin 6 000 hehtaaria, ja siellä oli metsien lisäksi myös kasvitarha, puutarha sekä eläimiä. Suomalaisen lammasrodun kehittämisessä Syskyjärven Hovi kuului ensimmäisten joukkoon. Tilan edellinen omistaja oli vuorineuvos Gösta Serlachius, jonka aikana aloitettua maatalouden kehittämis- ja valitustoimintaa Procopé jatkoi.


title: Bruno Procopé

text: Procopén ansioiksi mainitaan muun muassa puutavaran viennin kehittäminen, satamalaitteiden rakennuttaminen ja lastaustehon kehittäminen muun muassa Makslahden, Turun ja Ykspihlajan satamissa. Hän vaikutti myös tehokkaasti sulfiittiväkiviinan käyttöönotossa moottorien polttoaineena.


title: Bruno Procopé

text: Hän sai kauppaneuvoksen arvonimen vuonna 1935.


title: Bruno Procopé

text: Hän asui 1940-luvulta lähtien Helsingissä ja vaikutti edelleen erilaisissa luottamustehtävissä, muun muassa Kulosaaren huoneenvuokralautakunnassa sekä Svenska klubbenissa ja Yksityismetsänhoitajayhdistyksessä. Hän oli jäsenenä myös Ekonomiska Samfundetissa, Nordiska föreningenissa, Nylandska Jatktklubbenissa, ja Pörssiklubissa.


title: Bruno Procopé

text: Hänet on haudattu Kulosaaren hautausmaalle.


title: Uhrilähde (Jämijärvi)

text: Uhrilähde on Hämeenkankaan harjujaksoon liittyvä lähde Jämijärvellä Satakunnan maakunnassa. Sen pohjassa on useita lähteensilmiä, joista pohjavesi kumpuaa pyörteinä. Kasvilajeista esiintyvät kevätlinnunsilmä ja lähdesara. Lähde liittyy alueen geologiaa esittelevään Hämeenkankaan itäosan luontopolkuverkostoon. Lähteelle on esteetön pääsy. Samaan polkuverkostoon liittyy myös läheinen Kylmämyllynlähde.


title: Mashu Baker

text: Mashu Baker tai Matthew Baker (, s. 25. syyskuuta 1994 Tokio) on japanilainen judoka ja olympiavoittaja. 178 senttimetriä pitkä ja 90 kilogrammaa painava Baker kilpailee alle 90-kiloisten sarjassa.


title: Mashu Baker

text: Baker saavutti olympiakultaa alle 90-kiloisten sarjasta vuoden 2016 kesäolympialaisista Rio de Janeirosta voittaen finaalissa Georgian Varlam Lipartelianin. Vuoden 2015 MM-kilpailuista Astanasta Baker saavutti pronssia samasta sarjasta.


title: Mashu Baker

text: Seitsenvuotiaana judon aloittaneen Bakerin isä on kotoisin Yhdysvalloista.


title: Ruotsi kesäolympialaisissa 2016

text: Ruotsi osallistui Rio de Janeiron olympialaisiin yli 150 urheilijan joukkueella, jotka ottivat osaa 22 eri lajiin. Lipunkantajana avajaisissa toimi uimari Therese Alshammar.


title: Kuivaslammi

text: Kuivaslammi on Pirkanmaalla Ylöjärvellä Luoteen kylässä sijaitseva lampi, joka kuuluu Kokemäenjoen vesistössä Ikaalisten reitin valuma-alueen Sipsiönjärven valuma-alueeseen. Kuivaslammi on osa Liesijärven valuma-aluetta.


title: Kuivaslammi

text: Lammen pituus on 150 metriä, leveys 100 metriä ja sen pinta-ala on 1,1 hehtaaria. Se sijaitsee Liesijärven itäpuolella noin 200 metriä rannasta. Sen rantaan rajautuva suo on harvaan ojitettu ja siihen on kaivettu kaksi suo-ojaa. Ne toimivat samalla lammen laskuojina, jotka laskevat Liesijärveen. Rantaviivan pituus on 400 metriä. Lampi on autio eikä sinne johda teitä. Lähin tie tulee Kuivasniemen maatalolle, josta on 150 metriä lammelle.


title: Jordania kesäolympialaisissa 2016

text: Jordania osallistui kesäolympialaisiin 2016. Sitä edusti kahdeksan urheilijaa kuudessa lajissa. Joukkueen lipunkantajana avajaisissa toimi nyrkkeilijä Hussein Ishaish.


title: Artur Ahmathuzin

text: Artur Kamilevitš Ahmathuzin (, s. 21. maaliskuuta 1988) on venäläinen florettimiekkailija ja olympiavoittaja. Ahmathuzin saavutti olympiakultaa Rio de Janeiron olympialaisissa floretin joukkuekilpailussa yhdessä Aleksei Tšeremisinovin ja Timur Safinin kanssa. Yksilökilpailussa Ahmathuzin pääsi neljännesvälieriin. Ahmathuzinilla on myös kaksi maailmanmestaruushopeaa ja yksi MM-pronssi.


title: Aleksei Tšeremisinov

text: Aleksei Borisovitš Tšeremisinov (, s. 9. heinäkuuta 1985) on venäläinen florettimiekkailija ja olympiavoittaja. Tšeremisinov saavutti olympiakultaa Rio de Janeiron olympialaisissa floretin joukkuekilpailussa yhdessä Artur Ahmathuzinin ja Timur Safinin kanssa. Yksilökilpailussa Tšeremisinov jäi lopulta sijalle 23. Tšeremisinov on voittanut myös MM-kultaa vuonna 2014 sekä MM-hopeaa vuonna 2015.


title: Kiribati kesäolympialaisissa 2016

text: Kiribati osallistui kesäolympialaisiin 2016. Sitä edusti kolme urheilijaa kahdessa lajissa. Joukkueen lipunkantajana avajaisissa toimi painonnostaja David Katoatau.


title: Kosovo kesäolympialaisissa 2016

text: Kosovo osallistui kesäolympialaisiin 2016. Sitä edusti kahdeksan urheilijaa viidessä lajissa. Joukkueen lipunkantajana avajaisissa toimi judoka Majlinda Kelmendi. Kyseessä oli Kosovon ensimmäinen osallistuminen olympialaisiin.


title: Kosovo kesäolympialaisissa 2016

text: Kelmendistä, joka voitti kultaa naisten 52 kilon sarjassa, tuli Kosovon ensimmäinen olympiavoittaja ja -mitalisti.


title: Miekkailu kesäolympialaisissa 2016 – miesten floretin joukkuekilpailu

text: Miesten floretin joukkuekilpailu kesäolympialaisissa 2016 käytiin 12. elokuuta Carioca Arena 3:ssa. Turnaukseen osallistui yhteensä 8 maata. Olympiakultaa voitti Venäjän joukkue, joka voitti loppuottelussa Ranskan. Pronssille sijoittui Yhdysvallat.


title: Aleksandr Vasjutin

text: Aleksandr Jurjevitš Vasjutin (, s. 4. maaliskuuta 1995 Pietari) on venäläinen jalkapallomaalivahti, joka edustaa Veikkausliigassa pelaavaa FC Lahtea lainalla kotimaansa Pietarin Zenitistä. Vasjutin on oikeajalkainen.


title: Aleksandr Vasjutin

text: Pietarin Zenitin kasvatti Vasjutin oli ensimmäistä kertaa kasvattajaseuransa edustusjoukkueen Venäjän valioliigan ottelussa vaihtopenkillä kaudella 2013–2014. Elokuussa 2016 Vasjutin siirtyi loppukauden kattavalla lainasopimuksella Suomen Veikkausliigan FC Lahteen. Hän teki pääsarjadebyyttinsä samassa kuussa PK-35 Vantaata vastaan. Vasjutin onnistui puskemaan ottelun tasoihin viimeisellä minuutilla noustuaan mukaan sivuvapaapotkuun.


title: Aleksandr Vasjutin

text: Vasjutin on edustanut Venäjää alle 17-, alle 18- ja alle 19-vuotiaiden maajoukkueissa.


title: Laos kesäolympialaisissa 2016

text: Laos osallistui kesäolympialaisiin 2016. Sitä edusti kuusi urheilijaa neljässä lajissa. Joukkueen lipunkantajana avajaisissa toimi pikajuoksija Xaysa Anousone.


title: Waldemar Blatskauskas

text: Waldemar Blatskauskas (17. maaliskuuta 1938 São Paulo – 6. maaliskuuta 1964) oli brasilialainen koripalloilija, olympiamitalisti ja maailmanmestari.


title: Waldemar Blatskauskas

text: Blatskauskas voitti Brasilian miesten maajoukkueessa olympiapronssia Roomassa 1960, maailmanmestaruuden Chilessä 1959 ja Brasilian kotikisoissa 1963 ja kaksi mitalia Pan-Amerikan kisoista. Hän voitti mitaleita myös Etelä-Amerikan mestaruuskilpailuista. Blatskauskas kuoli liikenneonnettomuudessa vain 25-vuotiaana.


title: Fernando Pereira de Freitas

text: Fernando ”Fernando Brobró” Pereira de Freitas (18. heinäkuuta 1934 Rio de Janeiro – 10. helmikuuta 2006 Niterói) oli brasilialainen koripalloilija, olympiamitalisti ja maailmanmestari.


title: Fernando Pereira de Freitas

text: Pereira de Freitas voitti Brasilian miesten maajoukkueessa olympiapronssia Roomassa 1960, maailmanmestaruuden Chilessä 1959 ja pronssia vuoden 1959 Pan-Amerikan kisoista. Hän voitti mitaleita myös Etelä-Amerikan mestaruuskilpailuista.


title: Waldyr Boccardo

text: Waldyr Geraldo Boccardo (28. tammikuuta 1936 São Manuel – 18. marraskuuta 2018 Rio de Janeiro) oli brasilialainen koripalloilija, olympiamitalisti ja maailmanmestari.


title: Waldyr Boccardo

text: Boccardo voitti Brasilian miesten maajoukkueessa olympiapronssia Roomassa 1960, maailmanmestaruuden Chilessä 1959 ja pronssia vuoden 1959 Pan-Amerikan kisoista. Hän voitti kultamitalin myös Etelä-Amerikan mestaruuskilpailuista.


title: Moysés Blás

text: Moysés Blás (s. 24. maaliskuuta 1937 Belo Horizonte) on brasilialainen kilpauransa päättänyt koripalloilija ja olympiamitalisti.


title: Moysés Blás

text: Blás kuului olympiapronssia Roomassa 1960 voittaneeseen Brasilian miesten maajoukkueeseen.


title: Jousiammunta kesäolympialaisissa 2016 – miesten yksilökilpailu

text: Miesten jousiammunnan henkilökohtainen kilpailu Rio de Janeiron olympialaisissa 2016 käytiin 5. – 12. elokuuta Sambódromossa. Turnaukseen osallistui 64 urheilijaa 40 maasta. Turnauksen voitti eteläkorealainen Ku Bon-chan. Hopealle sijoittui ranskalainen Jean-Charles Valladont, ja pronssia saavutti yhdysvaltalainen Brady Ellison.


title: Pure Pool

text: Pure Pool on VooFoo Studiosin kehittämä ja Ripstonen julkaisema urheilu ja biljardipeli. Peli julkaistiin vuonna 2014 Microsoft Windows, PlayStation 4 ja Xbox One -alustoille.


title: Jousiammunta kesäolympialaisissa 2016 – naisten yksilökilpailu

text: Naisten jousiammunnan henkilökohtainen kilpailu Rio de Janeiron olympialaisissa 2016 käytiin 5. – 13. elokuuta Sambódromossa. Turnaukseen osallistui 64 urheilijaa 40 maasta. Turnauksen voitti eteläkorealainen Chang Hye-jin. Hopealle sijoittui saksalainen Lisa Unruh, ja pronssia saavutti eteläkorealainen Ki Bo-bae.


text: Taulukko kattaa tulokset neljännesävälieristä lähtien.


title: Quincy

text: Quincy voi tarkoittaa ainakin seuraavia:


title: Kyynärjärvi (Kankaanpää)

text: Kyynärjärvi on Karvianjoen vesistön kuuluva järvi Kankaanpäässä Satakunnassa. Järven pinta-ala on 44,5 hehtaaria, rantaviiva 3,38 kilometriä ja korkeus merenpinnasta 68,0 metriä. Järvi sijaitsee noin neljä kilometriä Kankaanpään keskustaajamasta pohjoiseen kantatien 44 länsipuolella. Järven lounaisrannassa on lintutorni. Järvellä pysähtyvät varsinkin viklot ja metsähanhet.


title: Ku Bon-chan

text: Ku Bon-chan (, s. 31. tammikuuta 1993) on eteläkorealainen jousiampuja ja olympiavoittaja. Ku voitti Rio de Janeiron olympialaisissa 2016 sekä yksilö- että joukkuekilpailun. Joukkuekilpailun voiton hän jakoi Lee Seung-yunin ja Kim Woo-jin kanssa. Ku voitti myös MM-kilpailuissa 2015 sekä yksilö- että joukkuekilpailun.


title: Lee Seung-yun

text: Lee Seung-yun (, s. 18. huhtikuuta 1995) on eteläkorealainen jousiampuja ja olympiavoittaja. Lee voitti Rio de Janeiron olympialaisissa 2016 joukkuekilpailun yhdessä Kim Woo-jin ja Ku Bon-chanin kanssa. Yksilökilpailussa Lee sijoittui Rio de Janeirossa seitsemänneksi. Lee on voittanut MM-kilpailuissa 2013 yksilökilpailun MM-kultaa.


title: Kim Woo-jin

text: Kim Woo-jin (, s. 20. kesäkuuta 1992) on eteläkorealainen jousiampuja ja olympiavoittaja. Kim voitti Rio de Janeiron olympialaisissa 2016 olympiakultaa joukkuekilpailussa yhdessä Ku Bon-chanin ja Lee Seung-yunin kanssa. Rio de Janeirossa yksilökilpailussa Kim oli jaetulla 17. sijalla. Kimillä on neljä MM-kultaa vuosilta 2011 ja 2015.


title: Chang Hye-jin

text: Chang Hye-jin (, s. 13. toukokuuta 1987, Daegu) on eteläkorealainen jousiampuja ja olympiavoittaja. Chang voitti Rio de Janeiron olympialaisissa 2016 sekä yksilö- että joukkuekilpailun. Joukkuekilpailun Chang voitti yhdessä Choi Mi-sun ja Ki Bo-baen kanssa. MM-kilpailuissa hän on voittanut joukkuekultaa vuosina 2013 ja 2017.


title: Choi Mi-sun

text: Choi Mi-sun (, s. 1. heinäkuuta 1996) on eteläkorealainen jousiampuja ja olympiavoittaja. Choi voitti Rio de Janeiron olympialaisissa 2016 joukkuekultaa yhdessä Ki Bo-baen ja Chang Hye-jinin kanssa. Riossa yksilökilpailussa sijoittui kahdeksanneksi. MM-kilpailuissa Choi on saavuttanut kaksi MM-pronssia vuonna 2015.


title: Santana (Brasilia)

text: Santana on kunta Amapán osavaltion kaakkoisosassa Brasiliassa. Sen väkiluku on 112 200 (vuoden 2015 arvio) ja sen pinta-ala on 1,578 neliökilometriä, pienin kaikista Amapán kunnista. Santana on osavaltion pääkaupunki Macapán esikaupunki, ja nämä kaksi kaupunkia muodostavat Macapán metropolialueen. Se sijaintsee lähes päiväntasaajalla. Maapallon toiseksi pisin joki, Amazon virtaa kaupungin eteläpuolella.


title: Santana (Brasilia)

text: Santana oli aikaisemmin osa Macapáa. Siitä tuli itsenäinen kunta 1. tammikuuta 1982.


title: Ki Bo-bae

text: Ki Bo-bae (, s. 20. helmikuuta 1988) on eteläkorealainen jousiampuja ja olympiavoittaja. Ki voitti Lontoon olympialaisissa 2012 sekä yksilö- että joukkuekilpailun. Joukkuekilpailun hän voitti Choi Hyeon-jun ja Lee Sung-jin kanssa. Ki voitti Rio de Janeiron olympialaisissa 2016 joukkuekilpailun yhdessä Choi Mi-sun ja Chang Hye-jin kanssa. Yksilökilpailussa hän saavutti olympiapronssia. MM-kilpailuissa on voittanut viisi MM-kultaa. Yksilökilpailun maailmanmestaruuden hän voitti vuonna 2015. Neljä muuta maailmanmestaruutta on tullut joukkuekilpailuista.


title: Vector Space Systems

text: Vector Space Systems on kantorakettia ja laukaisutoimintaa kehittävä yhtiö. Yhtiön kantoraketti on suunniteltu laukaisemaan pieniä alle 50kg satelliitteja eli nano- ja mikroluokan satellitteja.


title: Vector Space Systems

text: Vector Space Systems perustettiin julkisesti ja virallisesti toukokuussa 2016. mutta yhtiön mukaan sillä on takana jo 10 vuotta kehitystoimintaa ja yli 30 alle-kiertoradan lentoa. Yhtiössä on mukana henkilöitä, jotka ovat aikaisemmin työskennelleet muun muassa SpaceX:ssä, Virgin Galacticissa, McDonnell-Douglasissa ja Sea Launchissa. Pääkonttori ja tehdas sijaitsee Tucsonissa Arizonassa. Laukaisupaikkoja on tarkoitus olla Kodiak Alaskassa 90-100 asteen radoille ja Cape Canaveral Florida 28-58 asteen radoille.


title: Vector Space Systems

text: Iceye on uuden yhtiön ensimmäinen julkistettu asiakas, joka elokuussa 2016 julkaisi sopimuksen 21 lennosta. Lentojen on tarkoitus alkaa alkupuolesta 2018


title: Jari Nurminen

text: Jari Nurminen (s. 10. marraskuuta 1961 Helsinki) on suomalainen autourheilija. Nurminen aloitti uransa vuodet 1980-1982 kilpaillen Formula Vee -sarjassa. Vuonna 1983 hän kilpaili suomen Formula 3:ssa sijoittuen sarjan kolmanneksi ja kilpaili neljä kilpailua saksan Formula 3ssa. Vuodet 1984-1985 Nurminen jatkoi saksan Formula 3:ssa jossa sijoittui molempina vuosina sarjan viidenneksi, voittamalla yhden kilpailun. Vuonna 1986 hän toimi Arrowsin Formula 1 -tallin testikuljettajana, kilpaillen myös Formula 3000 -sarjassa. Nurminen kilpaili vuodet 1989-1990 World Sports-Prototype Championship -sarjassa.


title: Jari Nurminen

text: Kansainvälisen uransa jälkeen Nurminen on kilpaillut Suomen ja Pohjoismaiden radoilla hyvällä menestyksellä. Kausilta 2004 ja 2005 palkintokaapista löytyy Suomen Legends-trophyn mestaruudet, kausilta 2006 ja 2007 Scandinavian Ferrari Challengen mestaruudet sekä 2013, 2015 ja 2016 Suomen V8 Thundercars (ent. Camaro Cup) mestaruudet.


title: Kroatia kesäolympialaisissa 2016

text: Kroatia osallistui vuoden 2016 olympialaisiin 87 urheilijan joukkueella, jotka osallistuivat 18 eri lajiin. Lipunkantajana toimi Josip Pavić.Maa saavutti kisoissa viisi kultaa, kolme hopeaa ja kaksi pronssia, eli yhteensä peräti kymmenen mitalia.


title: Samoa kesäolympialaisissa 2016

text: Samoa osallistui vuoden 2016 olympialaisiin kahdeksan urheilijan joukkueella. Nämä olivat Samoan yhdeksännet kesäolympialaiset. Joukkueen lipunkantajana avajaisissa toimi painonnostaja Mary Opeloge.


title: São Pedro ja São Paulo

text: São Pedro ja São Paulo (, Pyhän Pietarin ja Paavalin saaristo) on viidentoista pienen luodon ja karin ryhmä Atlantin Valtamerellä. Se sijaitsee Pasaatien kohtaamisvyöhykkeellä hiukan Päiväntasaajan pohjoispuolella. Se on erityinen kunta Brasilian Pernambucon osavaltiossa ja sijaitsee noin 940 km päässä Brasilian rannikkokaupunki Tourosista, 625 km koilliseen Fernando de Noronhan saaristosta, ja 1824 km päässä Länsi-Afrikan rannikolta. Se on yksi harvoista paikoista, joissa Atlantin keskiselänne ulottuu merenpinnan yläpuolelle.


title: São Pedro ja São Paulo

text: Saaristo on luonnonsuojelualue vuodesta 1986. Brasilian laivastolla on ollut saarilla tutkimuslaitos vuodesta 1998. Tärkein taloudellinen toiminta luotojen ympäristössä on tonnikalan kalastus.


title: São Pedro ja São Paulo

text: 20. huhtikuuta, 1511 Portugalin laivasto löysi luodot vahingossa matkalla Intiaan. Pyhän Pietarin mukaan nimetty karavelli ajoi karille ja sen miehistö pelastettiin Pyhä Paavali -nimiseen alukseen, ja saaret saivat nimensä näiden laivojen mukaan.


title: São Pedro ja São Paulo

text: Charles Darwin kävi täällä vuonna 1832 ensimmäisellä osuudella hänen matkan HMS "Beagle" ympäri maailmaa. Darwin luetteli kaikki eläimet ja huomasi että saarilla ei ole yhtään kasvia tai edes jäkälää. Darwin löysi kaksi lintua, suuren ravun ja joukon hyönteisiä jotka elivät lintujen höyhenistössä, pesässä tai ulosteissa. Darwinista tuntui, että täällä voi nähdä, miten elämä levisi uusille alueille. Darwin huomasi, että nämä pienet saaret eivät ole vulkaanisia, vaan syntyneet mannerliikuntojen seurauksena. Toinen kuuluisa saaristossa vieraillut henkilö oli Ernest Shackleton matkallaan Etelämantereelle.


title: São Pedro ja São Paulo

text: Belmonten luodolle perustettiin majakka vuonna 1930. Se tuhoutui maanjäristyksissä, nykyinen majakka on rakennettu vuonna 1995.


title: São Pedro ja São Paulo

text: 1960-luvun alussa saaristo toimi lähtökohtana ja päätepysäkkinä ensimmäiselle maailmanympäripurjehdukselle pinnan alla, jonka suoritti Yhdysvaltain ydinkäyttöinen sukellusvene USS Triton.


title: São Pedro ja São Paulo

text: 25. kesäkuuta 1998 Brasilian laivasto avasi saaristossa tutkimusaseman (; ECASPSP). Asemalla työskentelee jatkuvasti neljä tutkijaa, jotka vaihtavat vuoroja 15 päivän välein. Jatkuva miehitys takaa Brasilialle oikeudet lähivesien taloudelliseen hyödyntämiseen.


title: São Pedro ja São Paulo

text: Kesäkuussa 2006 maanjäristys voimakkuudeltaan yli kuusi Richterin asteikolla ravisteli saaristoa. Sen synnyttämä tsunami vahingoitti tutkimusasemaa.


title: São Pedro ja São Paulo

text:
São Pedro ja São Paulo sijaitsee Atlantin Valtamerellä, 100 km Päiväntasaajan pohjoispuolella ja on Brasilian ainoa saaristo Pohjoisella pallonpuoliskolla. Pinta-ala on yhteensä noin 1,7 ha ja suurin korkeus on 18 m. Saaristo koostuu useista kareista ja viidestä suuremmasta luodosta:
Merenpohja niiden rannikolla on yli 3650 metrin syvyydellä.
Yhdelläkään luodolla ei ole pysyvää makean veden lähdettä.


title: São Pedro ja São Paulo

text: Vain suurimmalla luodolla, Belmontella, on kasvillisuutta eli sammalia ja heiniä. Muut kivet ovat enimmäkseen karuja, lukuun ottamatta joitakin merileviä ja sieniä, jotka sietävät suolapärskeitä. Luodoilla elää merilintuja, kuten ruskosuula ("Sula leucogaster"), ruskotiira ("Anous stolidus"), ja tummaruskotiira ("Anous minutus"), sekä hyppyrapuja ("Grapsus grapsus"), hyönteisiä ja hämähäkkejä.


title: Neidenin kirkko

text: Neidenin kirkko () on Etelä-Varangin evankelis-luterilaisen seurakunnan kirkko Neidenin kylässä Finnmarkin läänissä Norjassa.. Se on vihitty käyttöön vuonna 1902, ja siellä on 155 istumapaikkaa.. Kirkkoa kutsutaan myös Neidenin kappeliksi.


title: Neidenin kirkko

text: Kirkon on suunnitellut arkkitehti Karl Norum. Hän oli norjalaisten sauvakirkkojen ihailija, ja Neidenin kirkko muistuttaakin sauvakirkkoa. Rakenteellisesti se ei ole sauvakirkko, vaan se on tehty hirrestä Trondheimissa toimineessa esivalmistettuja taloja valmistaneessa tehtaassa, josta se on kuljetettu ja pystytetty Neideniin.


title: Neidenin kirkko

text: Tyypiltään kirkko on kolmilaivainen basilika. Keskilaiva on leveä, ja korkea ja seinien yläosassa on klerestorioikkunat, jotka päästävät kirkkoon runsaasti luonnonvaloa. Kirkon kuori on keskilaivaa matalampi ja kapeampi. Pääsisäänkäynnin yläpuolella kirkon harjalta kohoaa asteittain kapeneva torni. Vesikatossa on poikkipäätyjä ja ulokkeita, ja se on katettu puisin paanuin. Katon harjoilla on koristeveistetyt reikälistat, joka päättyvät jokaisessa päädyssä lohikäärmeenpää-veistokseen. Rakennuksen seinät on laudoitettu ulkopuolelta, ja niiden väritys on alkuperäinen punainen.


title: Neidenin kirkko

text: Sisällä seinähirret ovat näkyvissä. Keskilaivan seinien alaosa on tuettu pilarein. Pilareiden välille on rakennettu kaaret, jotka erottavat sivulaivat keskilaivasta. Kaarien kulmat eli spandrillit on koristeltu veistetyin lehtikuviokoristein, joiden tyyli on jugendin ja lohikäärmetyylin yhdistelmää. Ikkunoiden karmit, puitteet ja listat ovat hienostuneen yksikertaista jugendia.


title: Neidenin kirkko

text: Kirkon korkea keskilaiva luo vaikutelman sauvakirkoista, joille korotettu sisäkatto on tyypillinen. Sivulaivat, portaikko ja kuori viittaavat sauvakirkoissa käytettyihin portiikkeihin.


title: Neidenin kirkko

text: Kirkossa on sekä ulko- että sisäpuolella runsaasti veistokoristeita. Pääoven portaiden pylväillä on veistokoristellut ”naamiot”, ja ne näyttävät toivottavan vierailijan ystävällisesti tervetulleeksi. Sama koristeaihe toistuu monissa paikoissa, muun muassa konsoleissa sisällä.


title: Neidenin kirkko

text: Puinen alttariveistos on todennäköisesti tehty samassa tehtaassa kuin itse kirkkokin ja lienee arkkitehti Norumin suunnittelema. Alttariveistosta koristava krusifiksi on ilmeisesti ulkomaista alkuperää. Kirkon sisustuksen yksityiskohdat on maalannut vesisaarelainen koristemaalari A. Andersen, joka on suunnitellut ja toteuttanut myös alttariveistoksen ja saarnastuolin koristemaalaukset Kirkon sisäväritys on alkuperäinen.


title: Neidenin kirkko

text: Neidenissä oli ollut kolttien ortodoksinen Pyhälle Yrjölle omistettu kappeli vuosisatoja. 26 neideniläistä perhettä tiedusteli vuonna 1898 kirkko- ja opetushallitukselta mahdollisuutta saada Neideniin kirkko ja hautausmaa. Toive toteutui. Yhtenä syynä on pidetty myös tarvetta vahvistaa Norjan näkyvyyttä syrjäisellä Venäjän vastaisella rajaseudulla.


title: Peuralammit (Puolanka)

text: Peuralammit on Oulujoen vesistöön kuuluva kolmen pienen järven ryhmä Puolangan kunnan lounaiskolkassa.


title: Peuralammit (Puolanka)

text: Järvet sijaitsevat Peurasuon luoteispäässä, välittömästi Peurakankaan itäpuolella. Suurin eli pohjoisin lampi on pitkänomainen kaakko-luodesuunnassa, mutta sekin on vain kolmisensataa metriä pitkä ja alle sata metriä leveä. Järvet laskevat suo-ojia myöten Piltunginjärveen ja Piltunginjoen kautta Utosjokeen. Ne ovat asumattomia, mutta niille on tieyhteytenä seututie 800:lta Puokion pohjoispuolelta Utajärven Yli-Utokselle tuleva metsäautotie, josta on eteläisimmälle lammelle alle sata metriä.


title: Libanon kesäolympialaisissa 2016

text: Libanon osallistui kesäolympialaisiin 2016. Sitä edusti yhdeksän urheilijaa seitsemässä lajissa. Joukkueen lipunkantajana avajaisissa toimi judoka Nacif Elias.


title: Riihijärvi (Eurajoki)

text: Riihijärvi on Harjajuovan–Pinkjärven vesistöön kuuluva pieni järvi Eurajoella, osaksi entisen Luvian kunnan alueella Satakunnassa. Järvi laskee suo-ojaa pitkin viereiseen Pinkjärveen ja osa järvestä kuuluu Pinkjärven Natura 2000 -suojelualueeseen. Järven korkeus merenpinnasta on sama kuin viereisen Pinkjärven eli 29,3 metriä. Järven pinta-ala on 25,56 hehtaaria ja rantaviivan pituus 2,43 kilometriä. Järven avovesialue on avosoiden ja ruovikoiden ympäröimä.


title: IPad Air

text: iPad Air on Applen lokakuussa 2013 julkaisema taulutietokone, joka on iPad-tuoteryhmän viides laite. Se paljastettiin 22. lokakuuta 2013 ja julkaistiin "Space Grey” (suom. Avaruusharmaa) ja hopean väreissä 1. marraskuuta 2013.


title: IPad Air

text: Sen seuraaja, iPad Air 2, paljastettiin 16. lokakuuta 2014.


title: Gabriele Rossetti

text: Gabriele Rossetti (s. 7. maaliskuuta 1995 Ponte Buggianese) on italialainen skeet-ammunnan olympiavoittaja. 176 senttimetriä pitkä ja 65 kilogrammaa painava Rossetti edustaa Fiamme Oro -seuraa ja hänen valmentajanaan toimii Bruno Rossetti.


title: Gabriele Rossetti

text: Rossetti saavutti olympiakultaa skeetistä vuoden 2016 kesäolympialaisista Rio de Janeirosta. MM-kilpailuista hänellä on yksi pronssi vuodelta 2015. Vuonna 2015 Rossetti voitti myös maailmancupin finaalin Nikosiassa.


title: Gabriele Rossetti

text: Nuorten tasolla Rossetti on saavuttanut MM-kultaa, kaksi EM-kultaa ja yhden -hopean.


title: Luiz Cláudio Menon

text: Luiz Cláudio Menon (s. 7. heinäkuuta 1944 São Paulo) on brasilialainen kilpauransa päättänyt koripalloilija, maailmanmestari ja Pan-Amerikan kisojen kultamitalisti.


title: Luiz Cláudio Menon

text: Menon voitti Brasilian miesten maajoukkueessa maailmanmestaruuden Brasiliassa 1963, kaksi himmeämpää MM-mitalia ja kaksi mitalia Pan-Amerikan kisoista. Hän edusti Brasiliaa myös kaksissa kesäolympialaisissa: Méxicossa 1968 maa sijoittui neljänneksi ja Münchenissä 1972 seitsemänneksi.


title: Peter Stenlund

text: Karl Peter Stenlund (s. 13. helmikuuta 1951 Siipyy) on suomalainen virkamies ja diplomaatti. Hän toimi Suomen ulkoasiainministeriön valtiosihteerinä 1. maaliskuuta 2014 lähtien, Pertti Torstilan jäätyä eläkkeelle. Stenlundin nelivuotisen viran päätyttyä helmikuussa 2018 valtiosihteeriksi nimitettiin Matti Anttonen.


title: Peter Stenlund

text: Koulutukseltaan Stenlund on valtiotieteiden maisteri Helsingin yliopistosta (1980). Vuosina 1976–1981 hän työskenteli Svensk Presstjänstin päätoimittajana ja RKP:n tiedotuspäällikkönä ja vuosina 1981–1995 RKP:n puoluesihteerinä.


title: Peter Stenlund

text: Ulkoasiainhallinnon palveluksessa Stenlund aloitti vuonna 1995. Hän työskenteli Eurooppa-ministerin erityisavustajana 1995, Pohjoismaisen yhteistyön sihteeristön päällikkönä ja yhteistyöministerin sijaisena 1996–1998 ja neuvottelevana virkamiehenä 1998–2003. Ulkomaanedustuksessa Stenlund on työskennellyt ministerinä Suomen Tukholman suurlähetystössä 2003–2005 ja Suomen Norjan suurlähettiläänä 2006–2010.


title: Peter Stenlund

text: Ennen nimitystään valtiosihteeriksi Stenlund toimi ulkoasiainministeriön sisäisten ja ulkoisten palveluiden alivaltiosihteerinä maaliskuusta 2010 helmikuuhun 2014.


title: Peter Stenlund

text: Stenlund on naimisissa ja hänellä on kaksi lasta.


title: Benedito Cícero Tortelli

text: Benedito Cícero ”Paulista” Tortelli (s. 26. syyskuuta 1939 Sorocaba) on brasilialainen kilpauransa päättänyt koripalloilija ja maailmanmestari.


title: Benedito Cícero Tortelli

text: Tortelli voitti Brasilian miesten maajoukkueessa maailmanmestaruuden Brasilian kotikisoissa 1963 ja kaksi Etelä-Amerikan mestaruutta.


title: MotoGP-kausi 2015

text: MotoGP-kausi 2015 oli historian 67. ratamoottoripyöräilyn MM-sarjan kausi. Osakilpailuja ajettiin 18 kappaletta 3 eri luokassa. MotoGP luokassa Marc Márquez lähti kauteen hallitsevana mestarina, kuten myös Esteve Rabat Moto2 luokassa.


title: Otto Carlos Phol da Nóbrega

text: Otto Carlos Phol da Nóbrega (s. 12. elokuuta 1931 Sorocaba) on brasilialainen kilpauransa päättänyt koripalloilija ja maailmanmestari.


title: Otto Carlos Phol da Nóbrega

text: Nóbrega voitti Brasilian miesten maajoukkueessa maailmanmestaruuden Chilessä 1959 ja pronssin Etelä-Amerikan-mestaruuskilpailuista.


title: Pedro Vicente Fonseca

text: Pedro Vicente Fonseca (s. 21. tammikuuta 1935 São Vicente) on brasilialainen kilpauransa päättänyt koripalloilija ja maailmanmestari.


title: Pedro Vicente Fonseca

text: Fonseca voitti Brasilian miesten maajoukkueessa maailmanmestaruuden Chilessä 1959, kaksi Pan-Amerikan kisojen pronssia ja pronssin Etelä-Amerikan-mestaruuskilpailuista.


title: Primera Divisiónin kausi 2016–2017

text: Primera Divisiónin kausi 2016–2017 oli järjestyksessään Espanjan pääsarjan Primera Divisiónin 86. kausi. Kausi alkoi 19. elokuuta 2016 ja se päättyi 21. toukokuuta 2017. Kuten myös edellisinä vuosina Nike tarjosi viralliset pelipallot otteluihin.


title: Primera Divisiónin kausi 2016–2017

text: Hallitsevana mestarina kauteen lähti Barcelona. Kaudelle pääsarjaan nousivat Alavés, Leganés ja Osasuna.


title: Primera Divisiónin kausi 2016–2017

text: Kauden 2015–2016 sarjasta putosivat Rayo Vallecano, Getafe ja Levante . Kaudeksi 2016–2017 sarjaan nousivat Alavés, Leganés ja Osasuna.


title: Primera Divisiónin kausi 2016–2017

text:
Kaudelle 2016–2017 nimettiin 20 erotuomaria. Ensimmäistä kertaa pääsarjassa oikeutta jakavat José Luis Munuera Montero, Daniel Ocón Arráiz ja Daniel Jesús Trujillo Suárez. Kauden päätteeksi urheilulehti "Marca" myöntää parhaiten suoriutuneelle erotuomarille Guruceta-palkinnon.
Huomio:


title: Primera Divisiónin kausi 2016–2017

text:
Uutislehti "Marca" myöntää Pichichi-palkinnon pelaajalle, joka viimeistelee eniten maaleja kauden aikana.
Urheilulehti Marca myöntää Zamora-palkinnon kauden parhaalle maalivahdille. Palkinnon voittavan maalivahdin tulee pelata kuitenkin kaudella vähintään 28 ottelua, joista jokaisessa vähintään 60 minuutin ajan.


title: José Maciel Senra

text: José Maciel Senra, kutsumanimeltään Zezinho, on brasilialainen kilpauransa päättänyt koripalloilija ja maailmanmestari.


title: José Maciel Senra

text: Senra voitti Brasilian miesten maajoukkueessa maailmanmestaruuden Chilessä 1959 ja kulta- sekä pronssimitalin Etelä-Amerikan-mestaruuskilpailuista.


title: Yoro Ly

text: Yoro Lamine Ly (s. 27. elokuuta 1988 Pikine) on senegalilainen jalkapalloilija, joka edustaa Veikkausliigassa pelaavaa Tampereen Ilvestä. Pelipaikaltaan oikeajalkainen Ly on laitahyökkääjä.


title: Yoro Ly

text: Ly aloitti uransa Senegalin valioliigan ASC Niarry Tallyssa, jossa hän pelasi vuosina 2009–2011 15 ottelua onnistuen kolmesti maalinteossa. Vuodet 2011–2014 Ly edusti Armenian jalkapalloliigan Shirak FC:tä, jossa hän onnistui 22 kertaa maalinteossa 62 pelaamassaan ottelussa. Kaudella 2012–2013 hän voitti seuran kanssa liigan mestaruuden ja kaudella 2011–2012 Armenian cupin. Vuonna 2013 Ly oli lainalla Israelin Ligat ha'Alin Bnei Yehuda Tel Avivissa.


title: Yoro Ly

text: Elokuussa 2014 Ly siirtyi Portugalin Primeira Ligan Boavistaan. Hän pelasi kaudella 2014–2015 kuudessa Primeira Ligan ottelussa. Huhtikuussa 2015 Ly siirtyi loppuvuoden kattavalla lainasopimuksella Latvian Virslīgan BFC Daugavpilsiin, jossa hän pelasi neljässä ottelussa tehden yhden maalin.


title: Yoro Ly

text: Elokuussa 2016 Ly siirtyi 1+1-vuotisella sopimuksella Suomen Veikkausliigan Tampereen Ilvekseen. Hän debytoi Veikkausliigassa jo seuraavana päivänä Turun Interiä vastaan. Avausmaalinsa Ly laukoi kolmannessa Veikkausliiga-ottelussaan elokuussa 2016 Helsingin IFK:ta vastaan.


title: Yoro Ly

text: Ly debytoi Senegalin jalkapallomaajoukkueessa toukokuussa 2010 ystävyysottelussa Meksikoa vastaan. Tuo ottelu on toistaiseksi hänen ainoa maaottelunsa.


title: Yoro Ly

text: Shirak FC


title: Iso Ylistenjärvi

text: Iso Ylistenjärvi on Harjajuovan–Pinkjärven vesistöön kuuluva pieni järvi Luvialla Eurajoella Satakunnassa.


title: Iso Ylistenjärvi

text: Umpeenkasvanut järvi jakautuu kahteen avosoiden ja ruovikoiden ympäröimään vesialtaaseen, joista pohjoisemman pinta-alaksi on ilmoitettu on 1,32 hehtaaria ja rantaviivaksi 0,53 kilometriä ja eteläisemmän pinta-alaksi 1,08 hehtaaria ja rantaviivaksi 0,46 kilometriä. Järven korkeudeksi merenpinnasta on vuonna 1978 ilmoitettu 29,4 metriä ja se laskee nimetöntä laskuojaa pitkin länteen Pinkjärveen. Samaan ojaan laskee myös pienempi suorantainen Vähä Ylistenjärvi. Järveen laskee koillisesta oja, joka tuo vettä Eurajoella soitten keskellä sijaitsevasta, Lastensuon Natura 2000 -suojelualueeseen kuuluvasta pienestä Lastensuonjärvestä.


title: Iso Ylistenjärvi

text: Järvi kuuluu yhdessä viereisen Vähän Ylistenjärven kanssa Pinkjärven Natura 2000 -suojelualueeseen. Sen erikoispiirteenä on rehevyys ja suorantaisuus. Kasvillisuuteen on kuulunut harvinainen sahalehti.


title: Iso Ylistenjärvi

text: Ison ja Vähän ylistenjärven välistä on kulkenut 1910-luvulla toiminnassa ollut Vuojoen metsärata. Nykyinen järvien välitse kulkeva metsäautotie noudattaa vielä sen linjausta. Vuonna 1928 julkaistun Suomen taloudellisen kartan lähtötiedossa Iso Ylistenjärvi on vielä muodostanut yhtenäisen vesialtaan.


title: Lukáš Krpálek

text: Lukáš Krpálek (s. 15. marraskuuta 1990 Jihlava) on tšekkiläinen judoka ja olympiavoittaja, maailmanmestari ja Euroopan-mestari. 198 senttimetriä pitkä Krpálek on kilpaillut alle ja yli 100-kiloisten sarjassa. Hän edustaa USK Prahaa ja hänen valmentajanaan toimii Petr Lacina.


title: Lukáš Krpálek

text: Krpálek saavutti olympiakultaa alle 100-kiloisten sarjasta vuoden 2016 kesäolympialaisista Rio de Janeirosta. Hän oli Tšekin ainoa kultamitalisti kisoissa. Vuoden 2012 kesäolympialaisissa Lontoossa Krpálek sijoittui seitsemänneksi. MM-kilpailuista Krpálekilla on kultaa vuodelta 2014 sekä kaksi pronssia. Vuoden 2015 Euroopan kisoista Bakusta Krpálek saavutti hopeaa.


title: Lukáš Krpálek

text: EM-kilpailuista Krpálekilla on kolme kultaa ja yksi pronssi. Vuoden 2013 kesäuniversiadeista Kazanista hän voitti kultaa sekä alle 100-kiloisista että avoimesta sarjasta. Nuorten MM-kilpailuista Krpálekilla on kaksi kultaa. Nuorten EM-kilpailuista hänellä on alle 17-vuotiaissa yksi hopea, alle 20-vuotiaissa yksi kulta ja yksi hopea sekä alle 23-vuotiaissa yksi kulta.


title: Brasilian naisten koripallomaajoukkue

text: Brasilian naisten koripallomaajoukkue edustaa Brasiliaa naisten koripallon maajoukkuekilpailuissa.


title: Brasilian naisten koripallomaajoukkue

text: Brasilian naismaajoukkue on osallistunut vuodesta 1992 lähtien jokaisiin kesäolympialaisiin. Joukkue on saavuttanut kaksi olympiamitalia, hopeaa Atlantassa 1996 ja pronssia Sydneyssä 2000. MM-kilpailuista Brasilia on ollut poissa vain vuosien 1959 ja 2018 turnauksista. Se voitti MM-pronssia kotikisoissaan 1971 ja maailmanmestaruuden Australiassa 1994 ja on sijoittunut neljästi neljänneksi. Amerikan-mestaruuskilpailuissa ja Pan-Amerikan kisoissa Brasilia on yltänyt kaksinumeroiseen mitalimäärään.


title: Brasilian naisten koripallomaajoukkue

text: Maan tunnetuimpiin naismaajoukkuekoripalloilijoihin kuuluvat muun muassa arvokisamitalistit Hortência Marcari, Maria Paula Silva, Janeth Arcain, Adriana Aparecida dos Santos, Cíntia Silva dos Santos, Silvinha ja Adriana Moisés Pinto.


title: Jean-Charles Valladont

text: Jean-Charles Valladont (s. 20. maaliskuuta 1989 Besançon) on ranskalainen jousiampuja ja olympiamitalisti.


title: Jean-Charles Valladont

text: Valladont ylsi olympiahopealle Rion olympialaisissa 2016 miesten yksilökilpailussa. MM-tasolla Valladont saavutti joukkuekilpailussa pronssia vuonna 2013.


title: From Earth, From Ashes, From Dust

text: From Earth, From Ashes, From Dust on suomalaisyhtye Softenginen 4. joulukuuta 2015 julkaistu viiden kappaleen EP. EP on ensimmäinen osa yhtyeen myöhemmin julkaistavasta toisesta studioalbumista.


title: From Earth, From Ashes, From Dust

text: EP oli YleX-radiokanavan viikon albumina marraskuussa 2015.


title: Travis Stevens

text: Travis Stevens (s. 28. helmikuuta 1986 Bellevue, Washington) on yhdysvaltalainen judoka.


title: Travis Stevens

text: Stevens saavutti olympiahopeaa alle 81-kiloisten sarjasta vuoden 2016 kesäolympialaisista Rio de Janeirosta. Vuoden 2012 olympialaisissa Lontoossa Stevens sijoittui viidenneksi, ja neljä vuotta aiemmin 2008 Pekingissä hän oli seitsemäs.


title: Travis Stevens

text: Kuusivuotiaana kamppailulajien parissa aloittanut Stevens on judon lisäksi brasilialaisen jujutsun taitaja.


title: Florin Mergea

text: Florin Mergea (s. 26. tammikuuta 1985 Craiova) on romanialainen tennispelaaja ja olympiamitalisti. 180 senttimetriä pitkä ja 76 kilogrammaa painava Mergea aloitti ammattilaisuransa vuonna 2003. Hän on erikoistunut nelinpeliin, jossa hänen paras sijoituksensa ATP-rankingissa on seitsemäs heinäkuulta 2015.


title: Florin Mergea

text: Mergea saavutti Horia Tecăun kanssa olympiahopeaa vuoden 2016 kesäolympialaisista Rio de Janeirosta. Mergea ja Tecău hävisivät finaalissa Espanjan Marc Lópezille ja Rafael Nadalille. Grand Slam -turnausten nelinpelissä Mergea on ollut parhaimmillaan välierissä vuoden 2014 Ranskan avoimissa ja vuoden 2015 Wimbledonissa ensin Marin Draganjan ja sitten Rohan Bopannan kanssa. Vuonna 2003 Mergea saavutti Wimbledonin nuorten sarjan mestaruuden sekä kaksinpelissä että nelinpelissä Tecăun kanssa.


title: Florin Mergea

text: Kaksinpelissä Mergea on ollut ATP-rankingissa parhaimmillaan sijalla 243 toukokuussa 2005.


title: Hisayoshi Harasawa

text: Hisayoshi Harasawa (; s. 3. heinäkuuta 1992) on japanilainen judoka.


title: Hisayoshi Harasawa

text: Harasawa saavutti olympiahopeaa yli 100-kiloisten sarjasta vuoden 2016 kesäolympialaisissa Rio de Janeirossa. Hän hävisi loppuottelussa ranskalaislegenda Teddy Rinerille. Hän voitti joukkuekilpailun maailmanmestaruuden Budapestissa 2017 ja Bakussa 2018 sekä sai MM-pronssia yli 100 kg:n painoluokassa 2018.


title: Hisayoshi Harasawa

text: Harasawa voitti kultaa yli 100 kg:n painoluokassa Gwangjun universiadeissa 2015. Hän on saavuttanut Masters-, Grand Prix- ja Grand Slam -kilpailuissa viisi turnausvoittoa, kaksi kakkossijaa ja kolme kolmossijaa. Maailmancupeissa / Continental Open -kilpailuissa hänellä on yksi turnausvoitto. Hän voitti Japanin-mestaruuden avoimessa sarjassa vuosina 2015 ja 2018 sekä yli 100-kiloisissa 2016.


title: Luettelo yleisurheilun olympiamitalisteista

text: Yleisurheilu on yksi olympialaisten alkuperäisistä lajeista. Menestynein maa olympialaisten yleisurheilussa on Yhdysvallat. Menestyneimmät urheilijat olympialaisten yleisurheilussa ovat yhdeksän olympiakultaa voittaneet Suomen Paavo Nurmi, Yhdysvaltain Carl Lewis ja Jamaikan Usain Bolt.


title: Abdullah Al-Rashidi

text: Abdullah Al-Rashidi (s. 21. elokuuta 1963 Kuwait) on kuwaitilainen haulikkoampuja. Hän on kilpaillut olympialaisten skeetissä jokaisissa olympialaisissa Atlantan olympialaisista 1996 lähtien.


title: Abdullah Al-Rashidi

text:
Vuoden 2016 olympialaisissa Al-Rashidi kilpaili olympialipun alla Kuwaitin olympiakomitean hyllytyksen vuoksi. Hän voitti skeetissä pronssia.
MM-kilpailuissa hän on voittanut kolme kultaa ja yhden pronssin skeetissä.


title: Kōrei

text: Kōrei () oli perinteisen japanilaisen tiedon mukaisesti Japanin seitsemäs keisari. Suurin osa Kōrein elämästä kertovista tiedoista on todennäköisesti legendaa. Perimätietojen mukaan hän eli peräti 127-vuotiaaksi ja hallitsi Japania 75 vuotta.


title: Kōrei

text: Todellisuudessa Kōrei on saattanut elää ensimmäisen vuosisadan alussa.


title: Anky van Grunsven

text: Theodora Elisabeth Gerarda "Anky" van Grunsven (s. 2. tammikuuta 1968 Erp) on alankomaalainen uransa päättänyt kouluratsastuksen olympiavoittaja, maailmanmestari ja Euroopan-mestari. 172 senttimetriä pitkä ja 56 kilogrammaa urallaan painanut van Grunsven aloitti ratsastuksen vuonna 1974 kuusivuotiaana.


title: Anky van Grunsven

text: Van Grunsven osallistui urallaan seitsemiin kesäolympialaisiin vuosina 1988–2012. Hän saavutti olympialaisista yhdeksän mitalia, joista kolme on kultaista, viisi hopeista ja yksi pronssinen. Ensimmäisen mitalinsa van Grunsven saavutti jo vuoden 1992 kesäolympialaisista Barcelonasta ollen joukkuekilpailussa hopealla. Yksilökilpailun van Grunsven voitti kolme kertaa peräkkäin vuosina 2000, 2004 ja 2008 ollen ainoa tähän pystynyt ratsastaja. Yhdeksällä mitalillaan van Grunsven on olympiahistorian menestynein ratsastaja.


title: Anky van Grunsven

text: MM-kilpailuista van Grunsven saavutti urallaan kaksi kultaa ja viisi hopeaa. Kouluratsastuksen EM-kilpailuista hän saavutti peräti viisi kultamitalia, kahdeksan hopeamitalia ja kaksi pronssimitalia. Maailmancupin van Grunsven voitti yhdeksän kertaa. Van Grunsven lopetti kouluratsastusuransa vuonna 2013 31 arvokisamitalin jälkeen.


title: Anky van Grunsven

text: Kouluratsastusuransa jälkeen van Grunsven siirtyi reiningin pariin ja saavutti lajissa joukkue-EM-pronssia vuonna 2015.


title: Lesotho kesäolympialaisissa 2016

text: Lesotho osallistui kesäolympialaisiin 2016. Sitä edusti kahdeksan urheilijaa kolmessa lajissa. Joukkueen lipunkantajana avajaisissa toimi pikajuoksija Mosito Lehata.


title: Liberia kesäolympialaisissa 2016

text: Lesotho osallistui kesäolympialaisiin 2016. Sitä edusti kaksi urheilijaa, molemmat pikajuoksussa. Joukkueen lipunkantajana avajaisissa heistä toimi Emmanuel Matadi.


title: You Don’t Have to Be a Baby to Cry

text: You Don’t Have to Be a Baby to Cry on brittiläisen The Caravelles -duon ensimmäinen single vuodelta 1963. Se oli Billboard Hot 100 -listan sijalla 3 ja Britannian singlelistan sijalla 6. Singlen alkuperäiset tekijät olivat Moon Mullican, Ernest Tubb ja Tennessee Ernie Ford, joista Ernest Tubbin versio oli Yhdysvaltain countrysinglelistan sijalla 10 vuonna 1950 samoin kuin Moon Mullicanin versio vuonna 1956.


title: Libya kesäolympialaisissa 2016

text: Libya osallistui kesäolympialaisiin 2016. Sitä edusti seitsemän urheilijaa kuudessa lajissa. Joukkueen lipunkantajana avajaisissa toimi kestävyysjuoksija Mohamed Fuad Hrezi.


title: Luxemburg kesäolympialaisissa 2016

text: Luxemburg osallistui kesäolympialaisiin 2016. Sitä edusti kymmenen urheilijaa viidessä lajissa. Joukkueen lipunkantajana avajaisissa toimi tennispelaaja Gilles Müller.


title: Bathurstin 12 tunnin ajo

text: Bathurstin 12 tunnin ajo (Liqui Moly Bathurst 12 Hour) on moottoriurheilun kestävyyskilpailu, joka ajetaan Mount Panorama Circuitin moottoriradalla Uudessa Etelä-Walesissa Australiassa. Ensimmäinen kestävyyskilpailu siellä ajettiin vuonna 1991. Kilpailu kestää nimensä mukaisesti 12 tuntia.


title: Bathurstin 12 tunnin ajo

text: Suomalaisista Mika Salo on juhlinut kilpailun voittoa vuonna 2014 ja Toni Vilander vuonna 2017.


title: Bathurstin 24 tunnin ajo

text: Bathurstin 24 tunnin ajo (Bathurst 24 Hour) oli moottoriurheilun kestävyyskilpailu, joka ajettiin Mount Panorama Circuitin moottoriradalla Uudessa Etelä-Walesissa Australiassa. Kestävyyskilpailu siellä ajettiin vuosina 2002-2003. Kilpailu kesti nimensä mukaisesti 24 tuntia. Kilpailusta luovuttiin kisajärjestämiseen liittyneiden ongelmien vuoksi.


title: Fransmanni

text: Fransmanni on arkikielinen nimitys ranskalaiselle.


title: Fransmanni

text: Fransmanni voi tarkoittaa myös:


title: Martti Vuorenjuuri

text: Martti Vuorenjuuri (27. joulukuuta 1932 Helsinki – 26. joulukuuta 2008 Helsinki) oli suomalainen musiikintutkija, säveltäjä, kirjailija ja toimittaja.


title: Martti Vuorenjuuri

text: Vuorenjuuri opiskeli musiikkitiedettä Helsingin ja Tulsan yliopistossa ja aloitti kirjoittajanuransa "Ylioppilaslehdessä". Sieltä hän siirtyi musiikkikriitikoksi "Helsingin Sanomiin" vuosiksi 1956–1963 säveltäjä Uuno Klamin suosituksesta. Hän käytti kriitikkonimimerkkiä MiVi, jolla hänet tunnettiin suorasanaisimpana kriitikkona sitten Heikki Klemetin. Hänen mielestään Helsingin kaupunginorkesteri oli rappiolla ja sen jäseninä oli keskinkertaisia tunareita.


title: Martti Vuorenjuuri

text: Kun Neuvostoliiton muusikot pääsivät Suomeen esiintymään, Vuorenjuuri onnistui saamaan haastatteluja muun muassa Jevgeni Mravinskilta ja Svjatoslav Richteriltä lyöttäytymällä heidän seuraansa junassa matkalla Leningradista Helsinkiin. Igor Stravinskilta hän sai haastattelun, koska tämä ikävöi venäläistä ruokaa ja Vuorenjuuri keksi kutsua säveltäjän ”Pohjoismaiden parhaaseen sillipöytään”.


title: Martti Vuorenjuuri

text: Vuorenjuuren kriitikkotyyliä protestoivat työnantajalle niin kriitikkokollega Joonas Kokkonen kuin Kansallisoopperan hallituskin – turhaan.


title: Martti Vuorenjuuri

text: Käännettyään suurella kiireellä musiikintutkija Alfred Einsteinin teoksen "Musiikin historia" ja jouduttuaan Kokkosen teilaamaksi Vuorenjuuri siirtyi Suomen taideteollisuusyhdistyksen apulaisjohtajaksi — Kokkonen oli helpottunut, mutta seuraajaksi "Helsingin Sanomiin" tuli Seppo Heikinheimo.


title: Martti Vuorenjuuri

text: Vuonna 1966 Vuorenjuuri jäi freelanceriksi ja kirjoitti muun muassa "Purjevenekirjan", kirjan "Sauna kautta aikojen" sekä puolisonsa Helena Vuorenjuuren kanssa "Perheen joulukirjan". Hän suomensi Björn Landströmin laivakirjoja.


title: Martti Vuorenjuuri

text: Vuorenjuuri oli innokas purjehtija ja Suomen Purjelaivasäätiön perustajajäsen.


title: Martti Vuorenjuuri

text: Martti Vuorenjuuren sisar on balettitanssija Anneli Vuorenjuuri-Robinson (s. 1936), joka on työskennellyt Perun ja Irlannin kansallisbaletissa.


title: Makedonia kesäolympialaisissa 2016

text: Makedonia osallistui kesäolympialaisiin 2016. Sitä edusti kuusi urheilijaa neljässä lajissa. Joukkueen lipunkantajana avajaisissa toimi uimari Anastasia Bogdanovski.


title: Madagaskar kesäolympialaisissa 2016

text: Madagaskar osallistui kesäolympialaisiin 2016. Sitä edusti kuusi urheilijaa neljässä lajissa. Joukkueen lipunkantajana avajaisissa toimi kestävyysjuoksija Eliane Saholinirina.


title: Melanijan tie

text: Melanijan tie (latviaksi "Melānijas hronika") on vuonna 2016 valmistunut latvialais-suomalais-tšekkiläinen yhteistuotantoelokuva. Elokuvan on käsikirjoittanut latvialainen elokuva- ja oopperaohjaaja Viestur Kairish, ja sen suomalaisena tuottajana toimii Klaus Heydemann. Elokuva on kaikkien aikojen suurimpia latvialaisia elokuvatuotantoja. Se on historiallisiin tositapahtumiin perustuva elokuva, joka pohjautuu latvialaisen Melānija Vanagan omaelämänkerralliseen romaaniin. Elokuvan tapahtumat sijoittuvat 1940-luvun Latviaan, vaiheeseen Josif Stalinin vainojen seurauksena tuhansia ihmisiä karkotettiin Baltian maista Siperiaan.


title: Melanijan tie

text: Elokuvan päähenkilö Melanija joutuu poikansa kanssa keskelle taigaa, työleirille kolhoosiin, jossa heitä kohdellaan kuin orjia. He joutuivat taistelemaan sairauksia, nälkää ja kylmää vastaan. Aviomies on viety muualle. Melanija kirjoittaa tälle rakkauskirjeitä tietämättä, mihin mes tai kirjeet päätyvät.


title: Melanijan tie

text: Elokuvan ensi-ilta Latviassa oli marraskuun alussa, ja vuoden loppuun mennessä sen näki yli 70 000 katsojaa.


title: Tondidarou

text: Tondidarou on megaliittialue Timbuktun alueen Niafunkén piirin Soboundoun kunnassa Malissa. Se sijaitsee Takadjijärven rannalla 16 kilometriä Niafunkésta luoteeseen.


title: Tondidarou

text: Nigerjoen sisämaasuistossa on useita megaliittialueita, joista Tondidarou on tunnetuin. Sitä pidetään Länsi-Afrikan tärkeimpänä megaliittiesiintymänä ja joen hedelmällisyydelle omistettuna kulttipaikkana. Alun perin Tondidaroussa oli ainakin 150 kärjestään pyöristettyä pystykiveä, joiden korkeus vaihteli 50 sentistä kahteen metriin. Niistä ainakin 18 oli koristeltu metallityökaluin ja osa näytti fallossymboleilta. Kahdensadan metrin päässä on toinen alun perin ehkä 30 pystykiven rakennelma. Kolmas 15 kiven ryhmä on hautautuneena hiekkaan.


title: Tondidarou

text: Ranskalaisten 1900-luvun alussa löytämä alue vaurioitui pahasti 1930-luvulla suoritetuissa kaivauksissa. Parhaimmat kivet siirrettiin Niafunkéen, Dakariin ja Pariisin antropologiseen museoon. 1950-luvulla paikalla oli enää yksi koristeltu kivi. Myöhemmin suoritetuissa kaivauksissa löydetty orgaaninen aines on ajoitettu 600–800-luvuille.


title: Tauno Alava

text: Tauno Ensio Alava, (9. kesäkuuta 1907 Ruokolahti – 12. huhtikuuta 1984 Helsinki) oli liikenneneuvos, joka teki elämäntyönsä Valtionrautateillä.


title: Tauno Alava

text: Hän suoritti keskikoulun oppimäärän Kouvolan suomalaisesta yhteiskoulusta 1923 ja kauppaopiston kurssin Kotkassa 1925. Hän kiinnostui urasta rautateillä palvellessaan alokkaana Kouvolassa, jossa hänen isänsä oli rautateillä töissä. Hän suoritti alustavan liikennevirkatutkinnon, harjoitteli Valtionrautateiden liikenneosastolla ja suoritti yleisen liikennevirkatutkinnon. Asevelvollisuus oli vielä kesken. Hän palveli Reserviupseerikoulussa jalkaväkilinjalla 1929 ja vannoi samana vuonna Rautatieopistolla VR:n virkavalan.


title: Tauno Alava

text: Rautateillä Alava aloitti linjasähköttäjänä 1930, minkä jälkeen hän työskenteli sähköttäjänä Mäntyharjulla 1935 ja kirjurina Kouvolassa 1936. Sotien aikana hän palveli Päämajan Rautatietoimistossa sekä toisen liikennepiirin yhteysupseerina. Rautatieupseerina hänelle tuli selviteltäväksi pulmallisiakin liikennekysymyksiä, jotka hän onnistui ratkaisemaan ja joista tuli hänelle suorastaan harrastus.


title: Tauno Alava

text: Sodan jälkeen Alava eteni piiritason tehtävistä ylöspäin. Hänet ylennettiin liikennetarkastajaksi Rautatiehallituksen liikenneosastolle Helsinkiin 1953, ja hän vannoi tuomarinvalan Rautatiehallituksessa 1964. Valtioneuvosto oikeutti hänet "hakemaan Valtionrautateiden liikenneosaston apulaisjohtajan virkoja ja yleisten ylennysperusteiden mukaan tulemaan nimitetyksi". Näin hänestä tuli 1960-luvun lopulla Rautatiehallituksen markkinointitoimiston apulaisjohtaja. Etenkin 1970-luvulla Alava keskittyi kuljetusten myyntitehtäviin ja markkinointiorganisaation ideoimiseen.


title: Tauno Alava

text: Alava ansioitui erityisesti tavaraliikenteen uudelleenjärjestelyissä. Häneltä löytyi ymmärrys, miten yhdistää eri kuljetusmuotoja toisiinsa ja kehittää niiden välistä yhteistoimintaa. Hän tunsi tie- ja meriliikennettä. Tästä oli suurta hyötyä satamaterminaalien suunnittelussa. Alavan aloitteesta rautateille luotiin uusi kappaletavara- ja vaunukuormaliikenteen kuljetusjärjestelmä, johon kuului yhteistoiminnan aloittaminen yksityisten kuorma-autoliikennöitsijöiden kanssa. Tällä rationalisoitiin jakelua ja kuljetuksia asiakkaiden ja rautatieasemien välillä (konttiliikenne).


title: Tauno Alava

text: Alava kirjoitti kuljetusalan oppi- ja käsikirjoja, avusti ammattijulkaisuja ja käsikirjoitti ja ohjasi dokumentteja. Hän sai Rautatiehallitukselta kirjoituspalkkiot Rautatiekäsikirjasta (1946) ja kappaletavaran kuljetuksia ja vaunukuormaliikennettä käsittelevistä teoksistaan (1957, 1959). Hän oli Rautatieliikenne-lehden taloudenhoitaja ja toimitussihteeri kolmenkymmenen vuoden ajan lehden perustamisesta lähtien ja virkauransa loppupuolella julkaisun päätoimittaja. Alava käsikirjoitti dokumenttifilmit Kappaletavaran koneellinen käsittely ja Nykyaikaista tavarankäsittelyä ja valokuvauksen harrastajana jopa ohjasi yhden filmin.


title: Tauno Alava

text: Alava toimi ammatillisissa järjestöissä ja oli Kouvolan kauppalanvaltuuston ja –hallituksen jäsen ja Kokoomuksen kansanedustajaehdokas vuonna 1948.


title: Tauno Alava

text: Alava laati uransa aikana suunnitelmia erityisesti Kymen- ja Vuoksenlaakson piirissä, joka oli Suomen rautateiden suurin teollisuuskeskittymä. Teollisuus ja elinkeinoelämä ymmärsivät Alavan kaltaisen virkamiehen ansiot, ja hänen arvonimianomuksensa allekirjoittaneiden nimiluettelo liikenneneuvokseksi muistuttaa elinkeinoelämän "Kuka kukin on" -listaa. Hänelle anoivat 1975 arvonimeä muun muassa vuorineuvokset Helge Haavisto, Jaakko Lehmus, R. Erik Serlachius, Kurt Swanljung, Veikko Vainio ja Mikko Tähtinen, ministeri Olavi J. Mattila, pääjohtaja Paul Paavela ja kansliapäällikkö Esko Rekola.


title: Tauno Alava

text: Liikenneneuvoksen arvonimi myönnettiin 1976. Sotilasarvoltaan hän oli majuri.


title: Tauno Alava

text: Liikenneneuvos Tauno Alava on haudattu Kulosaaren hautausmaalle.


title: Inès Boubakri

text: Inès Boubakri (, s. 28. joulukuuta 1988) on tunisialainen florettimiekkailija ja olympiamitalisti.


title: Inès Boubakri

text: Boubakri saavutti olympiapronssia Rion olympialaisissa 2016 yksilökilpailussa. MM-tasolla Boubakri ylsi yksilökilpailussa pronssille vuoden 2014 MM-kilpailuissa.


title: Inès Boubakri

text: Ranskassa harjoitteleva Boubakri on ensimmäinen tunisialainen miekkailun olympiamitalisti.


title: Seinäjoen keskustaajama

text: Seinäjoen keskustaajama on Etelä-Pohjanmaan maakunnassa sijaitsevan Seinäjoen kaupungin hallinnollinen keskus. Vuoden 2016 lopussa taajamassa oli asukasta, ja sen maapinta-ala oli 55,27 neliökilometriä. Ennen kuntaliitosta Seinäjoen keskustaajaman itäosa (Hyllykallio ja Nurmon kirkonkylä) kuului Nurmon kuntaan.


title: Seinäjoen keskustaajama

text: Seinäjoen keskustaajamassa risteävä valtatie 19 tulee etelästä Jalasjärveltä ja jatkaa pohjoiseen Uuteenkaarlepyyhyn. Valtatie 18 tulee luoteesta Vaasasta ja jatkaa kaakkoon Jyväskylään. Kantatie 67 tulee Kaskisista. Seinäjoella on myös Seinäjoen rautatieasema. Seinäjoen lentoasema sijaitsee keskustaajaman eteläpuolella.


title: Seinäjoen keskustaajama

text: Seinäjoen tärkeimmät palvelut, kuten keskussairaala, poliisiasema, ammattikoulu, ammattikorkeakoulu ja kaupungintalo sijaitsevat keskustaajamassa. Siellä ovat myös Seinäjoen suurimmat kauppakeskukset, kuten Epstori, Torikeskus ja Prisma Seinäjoki Hyllykalliolla.


title: Reimsin 12 tunnin ajo

text: Reimsin 12 tunnin ajo (Reims 12 Hour ja 12 Heures internationales de Reims) oli moottoriurheilun kestävyyskilpailu, joka ajettiin Reims-Gueuxin moottoriradalla Ranskassa. Ensimmäinen kestävyyskilpailu siellä ajettiin vuonna 1953 ja viimeinen 1967. Kilpailu kesti nimensä mukaisesti 12 tuntia.


title: Urkuklaveeri

text: Urkuklaveeri eli klaviorganum (engl. "claviorgan"; ital. "claviorgano"; lat. "claviorganum"; ransk. "clavecin organisé"; saks. "Orgelklavier") on yksi- tai useampisormioinen kosketinsoitin, jossa on yhdistetty urkusoitin, yleensä positiiviurut, ja jokin kielikosketinsoitin, yleensä cembalo. Urkuklaveerin erityisiä muunnoksia ovat urkuklavikordi (engl. "organized clavichord") ja urkupiano (engl. "organized piano", "organized piano forte"; ransk. "piano carré organisée"). Näistä edellisessä urkuihin on liitetty klavikordi ja jälkimmäisessä piano. Urkuklaveerin urkuina voi positiiviurkujen sijaan olla ainakin pienikokoisimmissa soittimissa regaaliurut.


title: Urkuklaveeri

text: Vanhimmat tiedot urkuklaveerista ovat 1500-luvulta. Kuningas Henrik VIII:n hovin inventaariossa (1547) listataan viisi urkuklaveeria, Dresdenin hovin vastaavassa (1593) yksi. Samalta vuosisadalta on myös säilyneitä soitinyksilöitä, kuuluisana esimerkkinä Lodewyk Theewesin Lontoossa vuonna 1579 rakentama soitin (ks. kuva).


title: Urkuklaveeri

text: 1600-luvun mittaan urkuklaveereita rakennettiin eri puolilla Eurooppaa. Soittimet ovat keskenään huomattavan erilaisia, riippuen rakentajasta ja muista soittimen valmistamisen kannalta keskeisistä tekijöistä.


title: Urkuklaveeri

text: 1700-luvun loppupuolella suosituiksi tulivat yksisormioiset urkupianot. Kuuluisa, useaan kertaan äänityksissä käytetty soitinyksilö on Érardin Pariisissa vuonna 1791 rakentama (Pariisin musiikkimuseo, inv. E.995.15.1).


title: Julián Gil

text: Julián Gil (s. 13. kesäkuuta 1970 Buenos Aires, Argentiina) on argentiinalainen näyttelijä, malli ja televisiojuontaja.


title: Vietnam kesäolympialaisissa 2016

text: Vietnam osallistui vuonna 2016 15. kertaa kesäolympialaisiin, tällä kertaa 23 urheilijan joukkueella. Lipunkantajana avajaisissa toimi Vu Thành Anh. Näissä kisoissa Vietnam sai ensimmäisen olympiakultansa, kun Hoàng Xuân Vinh voitti 10 metrin ilmapistoolin kultaa.


title: Maranello Motorsport

text: Maranello Motorsport on australialainen kilpatalli, jonka perusti Mark Coffey vuonna 2000. Nykyisin talli kilpailee Australian GT Championship -sarjassa. Talli on voittanut muun muassa Bathurst 1000 -kilpailun vuonna 2012 ja Bathurstin 12 tunnin ajon vuonna 2014.


title: Maranello Motorsport

text: Vuonna 2017 talli voitti Bathurstin 12 tunnin ajon kuljettajina Toni Vilander ja Jamie Whincup.


title: Bentsimidatsoli

text: Bentsimidatsoli (CHN) on heterosyklisiin aromaattinen orgaaninen yhdiste. Yhdisteen raketeessa imidatsolirengas on fuusioitunut bentseenirenkaan kanssa.


title: Bentsimidatsoli

text: Huoneenlämpötilassa bentsimidatsoli on väritöntä kiteistä ainetta ja kiteiden alkeiskoppi on ortorombinen. Yhdiste liukenee hieman kylmään veteen ja paremmin kuumaan sekä emäksiin tai happamiin liuoksiin. Erittäin hyvin bentsimidatsoli liukenee etanoliin ja kohtalaisesti dietyylieetteriin, mutta ei esimerkiksi bentseeniin tai muihin hiilivetyihin.


title: Bentsimidatsoli

text: Bentsimidatsolin aromaattinen bentseenirengas tekee siitä imidatsolia heikomman emäksen. Sen pK-arvo on 12,9. Yhdisteen typpiatomi voi reagoida alkyloivien reagenssien kanssa ja imiinin kaltainen typpiatomi on amiinin kaltaista reaktiivisempi. Happoanhydridit reagoivat bentsimidatsolin kanssa asyloiden typpiatomit. Bentsimidatsolin 2-asemassa oleva hiiliatomi on osittain positiivisesti varautunut ja elektrofiilinen. Se voi reagoida niin kutsuttujen kovien nukleofiilien kanssa. Bentsimidatsolin bentseenirengas voidaan hapettaa kaliumpermanganaatin avulla, jolloin muodostuu imidatsoli-4,5-dikarboksyylihappoa.


title: Bentsimidatsoli

text: Bentsimidatsolia voidaan valmistaa o-fenyleenidiamiinin ja muurahaishapon välisellä reaktiolla. Bentsimidatsolista valmistetaan muita kemikaaleja, esimerkiksi lääkeaineita.


title: Dubain 24 tunnin ajo

text: Dubain 24 tunnin ajo (Dubai 24 Hour) on moottoriurheilun kestävyyskilpailu, joka ajetaan Dubai Autodromen moottoriradalla Dubaissa. Ensimmäinen kestävyyskilpailu siellä ajettiin vuonna 2006. Kilpailu kestää nimensä mukaisesti 24 tuntia.


title: Jemima Sumgong

text: Jemima Jelagat Sumgong (s. 21. joulukuuta 1984 Nandin piirikunta) on kenialainen kestävyysjuoksija. 160 senttimetriä pitkän ja 45 kilogrammaa painavan Sumgongin valmentajana on toiminut Claudio Beradelli.


title: Jemima Sumgong

text: Sumgong saavutti olympiakultaa maratonilta vuoden 2016 kesäolympialaisista Rio de Janeirosta ajalla 2.24.04. Vuoden 2015 MM-kilpailuissa Pekingissä Sumgong sijoittui maratonilla neljänneksi ja hävisi pronssimitalin kolmella sekunnilla. Sumgong voitti vuoden 2016 Lontoon maratonin.


title: Jemima Sumgong

text: Sumgong antoi helmikuussa 2017 epo-hormonia sisältäneen dopingnäytteen. Hän sai tapauksesta neljän vuoden kilpailukiellon, joka määrättiin alkavaksi 3. huhtikuuta 2017. Myöhemmin kilpailukieltoa pidennettiin vielä neljällä vuodella kun hänen todettiin valehdelleen ja väärentäneen sairaala-asiakirjoja dopingkärynsä tutkinnassa.


title: Estorilin 4 tunnin ajo

text: Estorilin 4 tunnin ajo (4 Hours of Estoril, aiemmin Estorilin 6 tunnin ajo) on moottoriurheilun kestävyyskilpailu, joka ajetaan Autódromo do Estorilin moottoriradalla Portugalissa. Ensimmäinen kestävyyskilpailu siellä ajettiin vuonna 1977. Kilpailu kestää nimensä mukaisesti 4 tuntia. Vuodesta 2014 alkaen kilpailu on kuulunut European Le Mans Series -sarjaan.


title: Tamirat Tola

text: Tamirat Tola Abera (s. 11. elokuuta 1991) on etiopialainen kestävyysjuoksija. 181 senttimetriä pitkän ja 59 kilogrammaa painavan Tolan valmentajana toimii Gemedu Dedefo.


title: Tamirat Tola

text: Tola saavutti olympiapronssia 10 000 metriltä vuoden 2016 kesäolympialaisista Rio de Janeirosta ajalla 27.06.26. Vuoden 2015 maastojuoksun MM-kilpailuissa Guiyangissa Tola oli henkilökohtaisen kilpailun kuudes ja saavutti joukkuekilpailun kultaa. Vuoden 2016 puolimaratonin MM-kilpailuissa Cardiffissa Tola sai joukkuehopeaa ollen henkilökohtaisen kilpailun viides. Yleisurheilun MM-kisoissa 2017 hän sai maratonilta hopeaa ajalla 2.09.49.


title: Watkins Glenin 6 tunnin ajo

text: Watkins Glenin 6 tunnin ajo (6 Hours of Watkins Glen) on moottoriurheilun kestävyyskilpailu, joka ajetaan Watkins Glen Internationalin moottoriradalla Yhdysvalloissa. Ensimmäinen kestävyyskilpailu siellä ajettiin vuonna 1948. Kilpailu kestää nimensä mukaisesti 6 tuntia. Suomalaisista kilpailun voittoa on juhlinut Leo Kinnunen vuonna 1970. Vuodesta 2014 alkaen kilpailu on kuulunut WeatherTech SportsCar Championship -sarjaan.


title: Willie and the Poor Boys (albumi)

text: Willie and the Poor Boys on samannimisen yhtyeen albumi vuodelta 1985. Bill Wymanin perustaman yhtyeen tarkoituksena oli kerätä varoja MS-taudin tutkimukseen.LP-levyn Mercury 824 606-4 kansitekstit ja levyetiketti


title: Rob Holding

text: Robert Samuel "Rob" Holding (s. 20. syyskuuta 1995 Tameside) on englantilainen jalkapalloilija, joka edustaa Englannin valioliigassa pelaavaa Arsenalia. Pelipaikaltaan oikeajalkainen Holding on keskuspuolustaja.


title: Rob Holding

text: Holding on Bolton Wanderersin kasvatti. Kevätkaudella 2014–2015 hän oli lainalla Englannin kakkosliigan Buryssä, jossa hän pelasi yhden ottelun. Boltonin paidassa Englannin mestaruussarjassa Holding debytoi kaudella 2015–2016 onnistuen kerran maalinteossa pelaamissaan 26 ottelussa. Heinäkuussa 2016 Holding siirtyi Englannin valioliigan Arsenalin riveihin. Hän teki pääsarjadebyyttinsä seuraavassa kuussa Liverpoolia vastaan.


title: Rob Holding

text: Holding debytoi vuonna 2016 Englannin alle 21-vuotiaiden jalkapallomaajoukkueessa.


title: Orwo

text: Orwo oli alun perin itäsaksalaisen filmejä sekä magneettisia ääninauhoja valmistaneen valtionyhtiön "VEB Film- und Chemiefaserwerk Agfa Wolfen" tuotemerkki. Se tulee saksan kielen sanoista "original Wolfen", joka viittaa tehtaan sijaintipaikkaan Wolfeniin. Tuotemerkki sai alkunsa vuonna 1964. Itä-Saksan ja Neuvostoliiton romahdettua 1990-luvun alussa tehdas yksityistettiin ja pilkottiin. Nykyisin Orwo-merkillä valmistaa mustavalkofilmejä Wolfenissa toimiva FilmoTec.


title: Orwo

text: Saksalainen Wolfenin kaupunki oli ennen toista maailmansotaa yksi Agfa-kemikaaliyhtiön tuotantopaikoista, joka oli valmistanut valoherkkiä filmejä jo vuodesta 1910. Wolfenissa syntyi muun muassa Agfacolor ja muita yhtiön filmityyppejä. Toisen maailmansodan jälkeen Wolfen jäi Itä-Saksan puolelle, ja liittoutuneet antoivat neuvostojoukkojen tehtäväksi huolehtia Agfan tehtaista. He veivät paljon tuotantotekniikkaa ja -menetelmiä Neuvostoliittoon, jossa ne loivat pohjaa muun muassa Sovcolor-elokuvafilmin tuotannolle. Vuonna 1953 Itä-Saksan valtio sai tehtaan omistukseensa ja neuvotteli Länsi-Saksan Leverkuseniin siirtyneen Agfan kanssa oikeuden myydä valmistamiaan filmejä Agfa-tuotemerkillä Itä-Saksassa, kun taas Agfa käyttäisi merkkiään muualla maailmassa. Itäsaksalaistehtaan tuotannon viemiseksi myös muualle maailmaan kehitettiin vuonna 1964 tuotemerkki Orwo, jota alettiin viedä Britanniaan ja muualle Länsi-Euroopan maihin edullisena mutta hieman epätasalaatuisena vaihtoehtona Agfan ja Kodakin tuotteille.


title: Orwo

text: Suomeen Orwo-filmejä toi Einar Ahlströmin perustamaan ja sittemmin hänen poikansa Kauko Ahlströmin omistamaan yhtiöryhmään kuulunut Orwo Oy. Ahlströmien toinen yritys Rego toi maahan itäsaksalaisia autoja kuten Zwickau, Ifa, Trabant ja Wartburg.


title: Orwo

text: Itäsaksalaisesta tehtaasta tuli noin 15 000 työntekijällään maailman toiseksi suurin filmitehdas. Wolfen ja sen naapurikaupunki Bitterfeld (nykyisin yhdistyneet kunnaksi Bitterfeld-Wolfen) tunnettiin kemianteollisuutensa takia Euroopan saastuneimpiin kuuluvina, ja niiden puhdistamisessa Saksojen yhdistyessä oli valtava työ..


title: Orwo

text: Vuonna 1991 saksalaiset Andreas Richter, Roland Ackermann ja Jirg Marx ostivat Orwon sähköisen kuvantuotannon liiketoiminnot. Filmituotanto joutui vaikeuksiin, ja yksityistetty yritys kärsi parikin konkurssia. Nykyisin Orwo on Wolfenissa toimivan, mustavalkoisiin elokuvafilmeihin erikoistuneen FilmoTec GmbH:n tuotemerkki, jota myydään alan ammattilaisille ympäri maailman. Arkistokelpoisia Orwo-filmejä käyttävät muiden muassa kongressin kirjasto ja Smithsonian-instituutti Yhdysvalloissa.


title: Orwo

text: Itä-Saksan aikana Orwo-filmejä tehtiin myös Berliinissä, jossa yhä seisova seitsenkerroksinen tehdaskiinteistö on nyt elävän musiikin esityspaikka nimeltä ORWOhaus.


title: Doningtonin 6 tunnin ajo

text: Doningtonin 6 tunnin ajo (6 Hours of Donington) on moottoriurheilun kestävyyskilpailu, joka ajetaan Donington Parkin moottoriradalla Englannissa. Ensimmäinen kestävyyskilpailu siellä ajettiin vuonna 1989. Kilpailu kestää nimensä mukaisesti 6 tuntia. Vuodesta 2012 alkaen kilpailu on kuulunut European Le Mans Series -sarjaan.


title: Friends Will Be Friends

text: Friends Will Be Friends on brittiläisen Queen-yhtyeen single heidän kahdenneltatoista studioalbumiltaan "A Kind of Magic". Kappale on julkaistu kesäkuussa 1986. Friends Will Be Friendsin ovat tehneet Queenin laulaja Freddie Mercury ja basisti John Deacon.


title: Friends Will Be Friends

text: Friends Will Be Friends on ensimmäinen ja ainoa kappale, jonka Queen on esittänyt konserteissaan "We Are the Championsin" ja "We Will Rock Youn" välissä sitten vuoden 1977 "News of the World Tour" -kiertueen.


title: Friends Will Be Friends

text: Friends Will Be Friends oli Irlannin singlelistalla parhaimmillaan neljäs ja Britannian singlelistalla parhaimmillaan neljästoista.


title: Sepangin 12 tunnin ajo

text: Sepangin 12 tunnin ajo (Sepang 12 Hours) (tunnettu aiemmin nimillä Malaysia Merdeka Endurance Race ja Merdeka Millennium Endurance Race) on moottoriurheilun kestävyyskilpailu, joka ajetaan Sepang International Circuitin moottoriradalla Malesiassa. Ensimmäinen kestävyyskilpailu siellä ajettiin vuonna 2000. Kilpailu kestää nimensä mukaisesti 12 tuntia.


title: Myanmar kesäolympialaisissa 2016

text: Myanmar osallistui kesäolympialaisiin jo 17. kertaa mutta vuosina 1948-1988 Burman nimellä. Myanmar lähti kisoihin seitsemän urheilijan joukkueella ja lipunkantajana avajaisissa toimi Yan Naing Soe.


title: Valkoinen kuningatar

text: Valkoinen kuningatar () on brittiläinen historiallinen draamasarja. Sarja kertoo Ruusujen sodasta ja keskittyy kolmeen vallassa olevaan naiseen Elizabeth Woodvilleen, Margaret Beaufortiin ja Anne Nevilleen. Sarja perustuu Philippa Gregoryn historialliseen romaanisarjaan "The Cousin’s War". Televisiosarja perustuu romaaneihin "Valkoinen kuningatar" ("The White Queen", 2009) "Punainen kuningatar" ("The Red Queen", 2010) ja "The Kingmaker's Daughter" (2012).


title: Valkoinen kuningatar

text: "Valkoinen kuningatar" esitettiin ensimmäisen kerran BBC One-kanavalla vuonna 2013 ja Suomessa Yle TV1 aloitti sarjan esittämisen vuonna 2014.


title: Valkoinen kuningatar

text: BBC:n mukaan sarjalle ei ole tulossa jatkoa, vaan sarjasta oli koko ajan tarkoitus tehdä kymmenenosainen. Kuitenkin vuonna 2013 Starz ilmoitti tuottavansa sarjalle jatko-osan "The White Princess", joka perustuu Gregoryn samannimiseen romaaniin.


title: Valkoinen kuningatar

text: Vuonna 1464 Plantagenet-suvun kaksi haaraa, Lancasterit ja Yorkit, taistelevat Englannin kruunusta niin sanotussa Ruusujen sodassa. Nuori York-sukuun kuuluva Edvard kruunataan kuninkaaksi Warwickin herttuan avustuksella. Kuningas Edvard päättää naida vastoin herttuan tahtoa Lancaster-sukuun kuuluvan aatelisnaisen Elisabet Woodvillen, joka on juuri jäänyt leskeksi. Warwickin herttua tekee kaikkensa estääkseen Elisabethin nousun valtaan, mutta Elisabethin apuna on hänen äitinsä Jacquetta, joka pitää itseään eräänlaisena noitana.


title: Valkoinen kuningatar

text: Elisabethin ja Edvardin suurin vihollinen on Lancaster-sukuun kuuluva Margaret Beaufort, joka on syvästi uskonnollinen nainen ja tekee kaikkensa saadakseen poikansa Henry Tudorin valtaistuimelle. Warwickin herttuan tytär Anne Neville joutuu olemaan osa isänsä suunnitelmia vallan kaappaamiseksi. Anne kuitenkin nai kuningas Edvardin nuoremman veljen Richardin, ja pyrkii itse valtaan.


title: Valkoinen kuningatar

text: "Valkoinen kuningatar" -sarjan tuotantobudjetti oli 22 miljoonaa euroa. Televisiosarja kuvattiin 120:n päivän aikana Belgiassa muun muassa Bruggen ja Gentin kaupungeissa.


title: Valkoinen kuningatar

text: Sarjasta tehtiin kaksi erilaista versiota: Yhdysvaltojen markkinoille tarkoitettu versio sisältää enemmän alastonkohtauksia kuin Ison-Britannian markkinoille tarkoitettu.


title: Valkoinen kuningatar

text: Televisiosarja sai kolme Golden Globe- ja neljä Primetime Emmy -ehdokkuutta ja se voitti People's Choice Award -palkinnon. Sarjaa on kuitenkin myös arvosteltu historiallisten tosiasioiden vääristelemisestä.


title: Vallelungan 6 tunnin ajo

text: Vallelungan 6 tunnin ajo (6 Hours of Vallelunga) on moottoriurheilun kestävyyskilpailu, joka ajetaan ACI Vallelunga Circuitin moottoriradalla Italiassa. Ensimmäinen kestävyyskilpailu siellä ajettiin vuonna 1973. Kilpailu kestää nimensä mukaisesti 6 tuntia.


title: Imolan 4 tunnin ajo

text: Imolan 4 tunnin ajo (4 Hours of Imola) (aiemmin Imolan 6 tunnin ajo) on moottoriurheilun kestävyyskilpailu, joka ajetaan Autodromo Enzo e Dino Ferrarin moottoriradalla Italiassa. Ensimmäinen kestävyyskilpailu siellä ajettiin vuonna 1954. Kilpailu kestää nimensä mukaisesti 4 tuntia. Vuodesta 2013 alkaen kilpailu on kuulunut European Le Mans Series -sarjaan.


title: Uladzislau Hantšarou

text: Uladzislau Alehavitš Hantšarou (, , s. 2. joulukuuta 1995 Vitsebsk) on valkovenäläinen trampoliinivoimistelun olympiavoittaja ja Euroopan-mestari. 173 senttimetriä pitkä ja 66 kilogrammaa painava Hantšarou edustaa Sdušor Vitsebskiä ja hänen valmentajanaan toimii Olga Vlasova.


title: Uladzislau Hantšarou

text: Hantšarou saavutti olympiakultaa trampoliinivoimistelusta vuoden 2016 kesäolympialaisista Rio de Janeirosta. MM-kilpailuista hänellä on kolme hopeaa ja kaksi pronssia. Vuoden 2015 Euroopan kisoista Bakusta Hantšarou saavutti hopeaa sekä henkilökohtaisesta kilpailusta että parikilpailusta. EM-kilpailuista hänellä on yksi kulta ja yksi pronssi.


title: Rebecca Ferguson (näyttelijä)

text: Rebecca Ferguson (s. 19. lokakuuta 1983 Tukholma, Ruotsi), on ruotsalainen näyttelijä. Hänet tunnetaan parhaiten roolistaan Elisabet Woodvillena televisiosarjassa "Valkoinen kuningatar" (2013) ja roolistaan Ilsa Faustina elokuvassa "" (2015).


title: Rebecca Ferguson (näyttelijä)

text: Fergusonin äiti on englantilainen ja isä ruotsalainen.


title: Domino Recording Company

text: Domino Recording Company eli Domino Records on brittiläinen levy-yhtiö, joka julkaisee pääasiassa indie-musiikkia. Levy-yhtiön perustivat vuonna 1993 Laurence Bell ja Jacqui Rice.


title: Domino Recording Company

text: Dominon ensimmäinen Britannian albumilistan kärkeen noussut albumi oli Franz Ferdinandin "You Could Have It So Much Better" lokakuussa 2005. Ensimmäinen single listaykkösenä oli puolestaan Arctic Monkeysin ”I Bet You Look Good on the Dancefloor”.


title: Domino Recording Company

text: Artistit:


title: Roufusport MMA Academy

text: Roufusport MMA Academy on yhdysvaltalainen vapaaotteluseura. Seuran tunnetuimpia ottelijoita ovat entinen UFC:n ja WEC:n kevytsarjan mestari Anthony Pettis, UFC:n välisarjan mestari Tyron Woodley ja Pat Barry. Seurassa harjoittelee WWE:stä UFC:hen siirtynyt CM Punk.


title: Bathurstin 12 tunnin ajo 2014

text: Bathurstin 12 tunnin ajo 2014 oli moottoriurheilun kestävyyskilpailu, joka ajettiin Mount Panorama Circuitin moottoriradalla Uudessa Etelä-Walesissa Australiassa 9. helmikuuta 2014. Kilpailun voitti Maranello Motorsportin kuljettaja nelikko John Bowe, Peter Edwards, Craig Lowndes ja Mika Salo.


title: Melonta kesäolympialaisissa 2016 – miesten koskimelonnan kanadalaiskaksikko

text: Miesten kanadalaiskaksikko Rio de Janeiron olympialaisissa 2016 kilpailtiin 8. – 11. elokuuta. Kilpailuun osallistui kaksitoista kaksikkoa. Olympiakultaa voittivat slovakialaiset serkukset Ladislav Škantár ja Peter Škantár. Hopeaa saavuttivat isobritannialaiset David Florence ja Richard Hounslow, ja pronssille sijoittuivat ranskalaiset Gauthier Klauss ja Matthieu Péché.


text: Ensimmäinen kierros käytiin 8. elokuuta. Ensimmäinen kierros koostui kahdesta erästä, joista paras tulos jäi voimaan. Välierät ja finaali melottiin 11. elokuuta.


Mestarien liigan kauden 2016–2017 lohkovaihe alkaa 13. syyskuuta ja päättyy 7. joulukuuta 2016. Lohkovaiheessa pelaa yhteensä 32 joukkuetta kahdeksassa lohkossa, joista 16 etenee pudotuspeleihin.


title: Mestarien liigan kauden 2016–2017 lohkovaihe

text: Lohkovaiheen arvontatilaisuus pidettiin 25. elokuuta 2016 Monacossa. Joukkueet on jaettu neljään samansuuruiseen arvontakoriin seuraavin perustein:Samoista maista olevia joukkueita ei voi arpoa samaan lohkoon. Yhdellä ottelukierroksella on kaksi ottelupäivää, joista toisena pelaavat lohkojen A–D joukkueet ja toisena lohkojen E–H joukkueet. 17. heinäkuuta 2014 UEFA:n hätäpaneelin pitämässä kokouksessa päätettiin, että venäläisiä eikä ukrainalaisia joukkueita voida arpoa samaan alkulohkoon maiden välisen poliittisesti epävakaan tilanteen johdosta.


text: Seuraavat 32 joukkuetta selviytyivät lohkovaiheeseen: